Datang Haid Seawal Usia 11 Tahun? Ini Antara Ciri-Ciri Menopaus Awal

Pernah dengar tak, wanita yang mengalami period awal, ketika berusia 11 tahun atau lebih muda cenderung berdepan risiko menopaus atau putus haid sebelum usia 40 tahun. Benar ke penyataan ini?

Untuk mendapatkan lebih banyak info tentang Kesihatan Wanita sila dapatkannya
di sini.

Kajian mengenai period awal

Berdasarkan kajian yang diterbitkan dalam
Human Reproduction
mendapati, wanita yang datang period awal, sekitar usia 11 tahun atau ke bawah mempunyai 80% risiko lebih tinggi
mengalami menopaus
 pramatang sebelum berusia 40 tahun.

Manakala sebanyak 30% risiko
mengalami menopaus
 awal – antara usia 40 hingga 44 tahun – bagi wanita yang mendapat haid pertama antara usia 12 hingga 13 tahun.

Menerusi kajian tersebut juga menunjukkan wanita yang tidak pernah hamil berdepan risiko 2x ganda untuk mengalami menopaus pramatang.

Bahkan, mereka yang tidak mempunyai anak turut berisiko untuk mengalami menopaus awal sebanyak 30%.

Hasil kajian ini diperolehi daripada analisis data yang melibatkan 51,450 wanita pasca-menopaus daripada 9 kajian pemerhatian di United Kingdom, Scandinavia, Australia dan Jepun.

Ia merupakan sebahagian daripada InterLACE – kolaborasi antarabangsa yang menggunakan pendekatan kursus kehidupan bagi kesihatan pembiakan dan
penyakit kronik
.

Umumnya, wanita yang mengalami proses menopaus ini akan berdepan gejala seperti rasa panas (
hot flashes
), keletihan dan kehilangan tulang.

Bagi mereka yang mengalami keadaan menopaus awal pula berisiko untuk mendapat masalah kesihatan lebih serius.

Ini termasuklah
sindrom ovarium polikistik (PCOS)
,

penyakit jantung
, diabetes dan
masalah endometriosis
.

Itulah sebabnya penting bagi wanita untuk mengetahui bahawa haid awal adalah punca faktor risiko kesihatan yang berpotensi.

Putus period awal bukan sekadar punca menopaus pramatang

Menopaus adalah satu fasa kehidupan di mana seorang wanita tidak lagi boleh hamil. Kebanyakan
wanita akan mengalami fasa ini
 secara semula jadi pada usia 50-an.

Pun begitu, masalah menopaus pramatang boleh terjadi kepada individu wanita sebelum mencapai usia 40 tahun. Manakala menopaus awal pula berlaku sebelum usia 45 tahun.

Walaupun kajian menunjukkan haid awal sebagai punca menopaus pramatang, tetapi ada juga faktor lain yang boleh menjadi penyebab.

Dalam beberapa kes, menopaus awal atau pramatang disebabkan oleh
pembedahan membuang ovari
 atau dengan rawatan perubatan seperti terapi radiasi dan kemoterapi.

Bagi situasi menopaus pramatang disebabkan kekurangan ovari pramatang (POI) pula, ovari wanita secara spontan berhenti menghasilkan telur.

Selalunya punca penyebab bagi keadaan tersebut tidak dapat dikesan.

Mengenali simptom menopaus pramatang atau awal

Gejala menopaus
 pramatang atau awal adalah sama seperti wanita yang mengalami menopaus secara semula jadi.

Ia boleh merangkumi:

Perubahan
kitaran haid,
 termasuk perubahan pada corak pendarahan biasa, terutamanya
haid yang tidak teratur

Rasa panas (
hot flashes
)

Berpeluh

Mengalami kesukaran untuk tidur

Masalah kencing seperti peningkatan kekerapan untuk buang air kecil atau inkontinens urin

Kekeringan faraj

Peningkatan perubahan emosi

Kenaikan atau penurunan berat badan

Sakit-sakit badan

Rawatan yang boleh dicuba

Tidak ada rawatan yang tersedia untuk membuat ovari mula berfungsi semula.

Dalam situasi yang jarang untuk terjadi, terdapat ovari secara spontan berfungsi semula dengan punca tidak diketahui.

Berdasarkan beberapa kajian, kira-kira 1 daripada 10 wanita yang didiagnosis dengan POI dapat hamil, tanpa alasan yang jelas.

Umumnya, wanita yang mengalami putus haid awal akan mempunyai jangka hayat pasca-menopaus yang panjang.

Ini bermaksud mereka terdedah kepada risiko tinggi mengalami
masalah kesihatan seperti osteoporosis
 dan penyakit jantung.

Atas sebab itu, mereka disarankan untuk mengambil beberapa bentuk terapi hormon sehingga mencapai usia menopaus semula jadi – sekitar 51 tahun.

Ia mungkin
pil kontraseptif oral
 gabungan estrogen dan progesteron, atau terapi hormon menopaus (
menopausal hormone therapy, MHT
).

Tidak kira apa pilihan terapi hormon yang diambil, ia membantu merawat
gejala menopaus
 dan mengurangkan risiko permulaan osteoporosis dan
penyakit jantung
.

Kesan emosi putus haid seawal usia 40 tahun

Mungkin ada yang berpendapat, masalah menopaus pramatang hanyalah bermakna seorang wanita itu akan putus haid.

Hakikatnya, ia lebih daripada sekadar itu.

Mengalami menopaus pramatang boleh menjejaskan emosi wanita.

Beberapa masalah biasa yang mungkin dihadapi termasuklah:

Kesedihan kerana
tiada peluang untuk memiliki anak
 (bagi wanita yang belum mempunyai zuriat sendiri)

Ketakutan untuk “
menjadi tua sebelum waktunya
“

Bimbang pasangan tidak akan tertarik kepada mereka secara seksual

Masalah keyakinan harga diri yang menurun

Period awal & menopaus

Ia boleh menjadi satu situasi yang mencabar bagi wanita yang mengalami period awal dan berdepan risiko menopaus pramatang atau awal.

Namun, mengetahui serta memahami lebih lanjut mengenai keadaan dan risiko yang akan dihadapi pastinya membantu anda mempersiapkan diri dalam membuat keputusan terbaik mengenai sebarang rawatan pilihan.

Jika terdapat keraguan atau kebimbangan, anda disarankan untuk melakukan rundingan bersama doktor pakar.


Ini 7 Fakta Berkenaan Orgasme Lelaki Yang Anda Perlu Tahu

Tahukah anda, lelaki boleh terpancut air mani walaupun tidak mendapat sebarang rangsangan seksual?

Ya, mungkin kedengaran pelik, namun perkara ini benar. Malah, ada juga lelaki yang boleh mencapai orgasme tanpa terpancut air mani.

Artikel ini akan memberikan
beberapa maklumat trivia berkenaan dengan orgasme lelaki
. Teruskan membaca untuk mengetahuinya dengan lebih lanjut.

#1 Adakah terpancut air mani merupakan satu bentuk orgasme?

Jawapannya, tidak. Seperti yang telah penulis nyatakan di atas, ejakulasi hanyalah satu bentuk orgasme.

Ada lelaki yang tidak terpancut air mani apabila mereka mencapai klimaks. Malah, dalam kes yang jarang berlaku, lelaki boleh klimaks beberapa kali dalam satu sesi.

Pun begitu, walaupun mungkin kedengaran nikmat (
boleh terpancut banyak kali dalam satu masa
), ia mungkin bukan satu berita baik buat pasangan anda.

Buat sesetengah individu, stamina di ranjang merupakan satu elemen penting untuk mencapai keseronokan seksual.

#2 Ejakulasi, simptom lazim bagi orgasme lelaki

Lazimnya, orgasme dan ejakulasi berlaku serentak. Ramai yang menganggap kedua-dua perkara ini merupakan satu fenomena yang sama walhal ia merupakan dua proses yang berbeza.

Ada lelaki yang
mengalami orgasme dan ejakulasi
 pada dua waktu berlainan dan ada yang merasai fenomena tersebut pada waktu yang sama.

Jika anda mengalami orgasme dan terus memancutkan air mani, anda merupakan individu yang mempunyai orgasme ejakulasi.

#3 Pelik namun lelaki boleh orgasme tanpa terpancut

Lagi sekali ingin penulis tekankan, anda tidak semestinya akan terpancut air mani semasa mencapai orgasme.

Walaupun
anda jenis yang mengalami orgasme ejakulasi
, kadang-kadang, anda akan ‘tembak angin’ semasa klimaks.

Fenomena ini turut dikenali sebagai orgasme kering.

Perkara ini seharusnya tidak menjadi isu melainkan anda ingin mendapatkan cahaya mata. Dalam situasi tersebut, anda perlu merujuk kepada doktor.

#4 Bukan wanita sahaja yang boleh mencapai orgasme berkali-kali

Lelaki juga boleh! Mungkin ia jarang berlaku pada lelaki namun terdapat teknik yang boleh anda cuba.

Kunci kepada orgasme berulang kali adalah anda perlu tahu bagaimana cara untuk
memanjangkan durasi semasa anda sedang bernafsu sebelum terpancut
.

Onani atau dayung sehingga rasa hendak klimaks, kemudian berhenti dan cuba tukar posisi atau tukar tangan. Kawal pernafasan anda.

Apabila keinginan seksual anda kelihatan seperti sudah semakin menurun, rangsang diri anda sekali lagi. Ulang sehingga anda sudah puas klimaks dan bersedia untuk pancut.

#5 Paling
best
, ada yang boleh menikmati nombor 2, 3 dan 4
serentak

Jika anda berupaya untuk mencapai klimaks berulang kali, anda boleh merasai kedua-dua orgasme kering dan basah.

Seperti yang telah dinyatakan dalam isi ke-4,
kunci kepada kenikmatan seksual bagi lelaki
 adalah dengan bermain ‘tarik tali’ antara fasa rangsangan yang minimum dan fasa klimaks.

Sekiranya anda berasa hendak terpancut, berhenti dan cuba tukar posisi dan sebagainya.

#6 Asyik cerita pasal rangsangan zakar sahaja, organ lain pun boleh buat anda pancut juga

Titik seksual pada lelaki bukan pada zakar sahaja. Terdapat beberapa organ/ bahagian yang boleh memberikan kenikmatan tidak terhingga kepada lelaki semasa hubungan seksual.

Prostat: Organ ini boleh memberikan tahap orgasme yang sangat dahsyat, sampai satu badan boleh menggeletar. Kebanyakan individu merangsang prostat dengan memasukkan jari dan alat seks. Namun, penulis tidak sama sekali menggalakkan anda untuk cuba seks anal (sama ada kaedah homoseksual atau heteroseksual, wanita memakai zakar palsu).

Puting lelaki:
Mungkin puting tidak mempunyai fungsi berguna
 pada badan lelaki, namun ia merupakan titik rangsangan bagi lelaki. Saraf pada puting menghubungkan organ tersebut dengan bahagian korteks deria kemaluan pada otak. Oleh sebab itulah lelaki boleh mencapai ereksi dan terpancut air mani dengan hanya merangsang puting.

Titik rangsangan yang lain: Terdapat banyak lokasi titik rangsangan pada badan lelaki yang boleh menyebabkan mereka terpancut. Jika pasangan mempunyai teknik yang betul, ia boleh memberikan orgasme yang teramat kepada lelaki. Setiap individu mempunyai titik rangsangan kegemaran yang berbeza. Maka anda digalakkan untuk bermula dari hujung rambut ke hujung kaki.

#7 Rangsang titik seksual secara tidak langsung

Mungkin anda ingin merangsang prostat namun tidak mahu memasukkan sebarang alat atau jari ke dalam punggung.

Jika sedemikian, anda boleh memberikan tumpuan kepada kulit perineum anda.

Perineum adalah kawasan yang terletak di antara kantung telur dan lubang punggung.

Urutan pada kawasan tersebut sama ada dengan
 jari, lidah atau alat permainan seks
 boleh merangsang prostat secara tidak langsung.

Ini boleh membuatkan lelaki cepat mencapai orgasme dan terpancut.

Konklusi

Bukan semua orgasme lelaki melibatkan ejakulasi. Bagi sesetengah individu, mereka hanya ‘tembak angin’.

Perkara ini normal dan ia tidak seharusnya mendatangkan apa-apa komplikasi melainkan
 jika anda ingin mendapatkan cahaya mata
.

Oleh sebab air mani merupakan komponen penting untuk kehamilan, anda perlu rujuk kepada doktor untuk tindakan selanjutnya.


Batuk Kokol Tidak Sama Dengan Batuk Biasa? Ini Punca, Simptom & Rawatannya!

Definisi

Apa itu batuk kokol?

Batuk kokol atau dikenali sebagai pertussis dikira
sebagai salah satu penyakit pernafasan
 dan sangat mudah berjangkit, melalui hidung dan kerongkong.

Dalam kebanyakan kes, ia sama dengan batuk yang teruk diikuti dengan bunyi nyaring ketika menarik nafas, berbunyi seperti “whoop”.

Ia mudah merebak tetapi vaksin seperti DTaP dan Tdap boleh
membantu menghalang batuk ini
 dalam kalangan kanak-kanak dan orang dewasa.

Apakah kebarangkalian batuk ini?

Batuk ini lazim menjangkiti bayi
 dan kanak-kanak tetapi sebenarnya ia mampu menjangkiti semua peringkat umur.

Ia boleh diatasi dengan mengurangkan faktor risikonya. Sila berbincang dengan doktor anda untuk maklumat lanjut.

Simptom-simptom

Apakah simptom-simptom batuk kokol?

Tanda-tanda dan simptom batuk ini akan muncul selepas 10 hari mendapat jangkitan ini.

Tanda-tanda dan simptom yang lazim pada peringkat awal biasanya sederhana dan sama dengan demam selesema.

Anda boleh mendapat:

Hidung berair

Hidung tersumbat dengan mukus

Mata merah dan berair

Demam

Batuk

Selepas seminggu atau dua minggu, tanda dan simptom akan menjadi teruk. Batuk yang teruk dan berpanjangan akan:

Merangsang untuk muntah;

Menyebabkan muka menjadi merah atau biru;

Menyebabkan kepenatan melampau;

Berakhir dengan bunyi “whoop”
 bernada tinggi ketika bernafas.

Bayi berkemungkinan tidak batuk. Mereka mungkin mempunyai masalah pernafasan atau mereka berhenti bernafas seketika.

Bila saya harus berjumpa doktor?

Anda perlu menghubungi doktor sekiranya anda atau anak anda mempunyai tanda berikut:

Muntah
;

Bertukar menjadi merah atau biru;

Sukar bernafas atau anda sedar pernafasannya terhenti seketika;

Menarik nafas dengan bunyi “whoop”

Punca

Apakah punca batuk ini?

Pertussis adalah disebabkan oleh bakteria.

Apabila anda menyentuh individu yang dijangkiti bakteria ini, atau anda berada berhampiran dengan individu yang dijangkiti
ketika mereka batuk atau bersin
, anda bernafas dengan titisan air yang dipenuhi kuman halus yang disemburkan kedalam paru-paru anda.

Faktor-faktor Risiko

Apakah yang meningkatkan risiko saya kepada pertussis?

Terdapat banyak faktor risiko untuk batuk kokol. Antaranya ialah:

Vaksin batuk ini yang anda terima ketika kanak-kanak sudah tidak berkesan;

Anak anda ketika tempoh menerima vaksin
. Mereka tidak imun sepenuhnya sehingga mereka menerima sekurang-kurangnya tiga kali suntikan.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit batuk kokol didiagnosis?

Disebabkan fakta bahawa tanda dan simptom batuk ini tidak muncul pada peringkat awal atau ianya sama seperti penyakit pernafasan yang lazim seperti selsema,
atau radang bronkus (bronchitis)
, diagnosis untuk kondisi anda sukar untuk dibuat.

Jika doktor anda hendak memastikan diagnosis itu betul, anda boleh menjalani beberapa ujian perubatan seperti ujian dan kultur hidung dan kerongkong, ujian darah atau x-ray dada.

Ujian dan kultur hidung dan kerongkong ialah mengambil calitan atau sedut sampel daripada bahagian yang hendak diperiksa dan terbukti mempunyai bakteria pertussis tersebut.

Ujian darah memerlukan sampel darah, kemudian dihantar ke makmal untuk diperiksa
bilangan sel darah putih
 kerana sel ini berfungsi untuk melawan jangkitan bakteria ini.

X-ray dada boleh diambil untuk mengesan radang atau cecair di dalam paru-paru, yang berlaku apabila pneumonia menjadi komplikasi daripada
 batuk dan jangkitan pernafasan
 yang lain.

Bagaimana pesakit batuk kokol dirawat?

Untuk merawat batuk pada peringkat awal, anda boleh menggunakan antibiotik yang membantu membunuh bakteria penyebabpertussis, mengurangkan simptom dan membantu untuk sembuh dengan segera.

Tetapi jika batuk anda didiagnosis lewat,
antibiotik sebenarnya masih mampu
untuk berfungsi.

Jika batuk anda menghalang anda daripada minum air secukupnya, anda mempunyai risiko mendapat dehidrasi.

 Ini adalah masa untuk anda menghubungi doktor dengan segera.

Jika anak anda menghadapi masalah untuk makan dan minum, cecair akan dimasukkan melalui saluran darah jika perlu.

Doktor juga mungkin meminta untuk mengasingkan anak anda daripada orang lain untuk mengelak daripada jangkitan merebak. Jika anak anda sudah membesar,
anda boleh memberi rawatan di rumah
.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani batuk ini?

Gaya hidup dan kaedah pengubatan sampingan berikut dapat
membantu anda menangani pertussis
 ini:

Minum air secukupnya
. air, jus dan sup adalah disarankan kepada anda;

Makan makanan dalam kuantiti yang sedikit, dapat membantu anda mengelakkan muntah selepas batuk;

Bersihkan udara adalah perlu untuk menghapuskan bahan penggalak kepada batuk anda seperti tembakau, asap dan kepulan daripada tempat pembakaran.

Tutup mulut ketika batuk dan cuci tangan selalu untuk menghalang jangkitan daripada merebak.

Sekiranya anda mempunyai sebarang pertanyaan berhubung dengan penyakit berkaitan sistem pernafasan ini , sila berunding dengan doktor untuk ambil
ubat batuk kokol
 atau sebarang bentuk rawatan lanjutan yang lain.


Minum Teh Dipercayai Kurangkan Risiko Tulang Rentak, Malah Ada 7 Kebaikan Lain

Minuman teh sememangnya popular dan sering menjadi pilihan sebagai
 minuman sarapan pagi di seluruh dunia selain daripada kopi.
Tapi, benarkah minum teh boleh elak tulang retak?

Oleh sebab minuman tersebut mengandungi pelbagai jenis mineral penting, ia boleh memberikan pelbagai jenis kebaikan kesihatan.

Ada banyak jenis kajian terdahulu telah membuktikan manfaat yang boleh dinikmati bagi mereka yang gemar minum teh.

Sebagai contoh, pada tahun 2002, kajian oleh Universiti Harvard telah menunjukkan pesakit jantung yang mengambil lebih daripada 14 cawan teh seminggu boleh menikmati kadar penurunan risiko kematian setinggi 39%.

Perkara ini menunjukkan terdapat elemen atau bahan aktif lain yang berupaya menyebabkan kesan positif terhadap tahap kesihatan peminum.

Kebaikan kesihatan minuman teh tidak terhad kepada sistem kardiovaskular sahaja.

Kajian juga membuktikan bahawa
 pengambilan minuman teh boleh mempengaruhi ketumpatan tulang
 jika ia diambil secara kerap dalam satu tempoh masa yang panjang.

Baca lebih lanjut tentang Tulang/Otot
di sini.

Minuman teh tingkatkan kekuatan tulang

Pada tahun 2002, Universiti Harvard telah menerbitkan satu kajian berkaitan dengan pengambilan minuman teh di Arkib Perubatan Dalaman.

Kajian tersebut melibatkan 1,037 subjek lelaki dan wanita yang berusia 30 tahun dan ke atas.

Definisi bagi peminum teh tegar adalah subjek yang minum teh sekali seminggu selama 6 bulan sebelum bermulanya tempoh kajian.

Maklumat berkaitan direkodkan dan pengkaji
 mengukur nilai ketumpatan mineral tulang (BMD)
 pada tulang belakang, pinggul, leher dan ketumpatan tulang keseluruhan.

Dapatan kajian adalah seperti berikut:

Subjek peminum teh tegar melebihi 10 tahun mempunyai skor BMD yang paling tinggi.

Subjek peminum teh tegar di antara 6 hingga 10 tahun turut mengalami peningkatan pada skor BMD berbanding dengan mereka yang jarang minum teh.

Subjek peminum teh tegar di antara 1 hingga 5 tahun tidak menunjukkan sebarang perubahan ketara pada bacaan BMD berbanding dengan mereka yang jarang minum teh.

Faktor yang mempengaruhi nilai BMD hanyalah durasi dan corak pengambilan teh.

Jenis teh tidak menunjukkan perbezaan yang signifikan pada nilai skor BMD yang diperolehi oleh subjek.

Perkara ini boleh disebabkan oleh
 mineral di dalam teh itu sendiri seperti florida dan flavonoid
 yang bergerak bersama atau berasingan bagi memulihkan tahap ketumpatan tulang menyebabkan ia kekal kuat.

Anda mungkin berminat:

Pssttt… Rahsia Nak Turunkan Kolesterol, Minum Teh Hijau, Tapi Berapa Lama Boleh Nampak Kesan?

Gemar Minum Teh Hijau? Kajian Kata Ia Bagus Untuk Kesihatan. Jom Ketahui Mengenainya

Penurunan risiko tulang retak dikaitkan dengan durasi pengambilan minuman teh

Pada tahun 2018, sekumpulan pengkaji di China telah menerbitkan satu kajian yang melihat kepada hubungan antara kekerapan mengambil minuman teh dan risiko tulang retak.

Ia merupakan satu kajian berskala besar yang melibatkan 453,625 orang dewasa dan dijalankan di Universiti Peking.

Penelitian terhadap rekod hospital menunjukkan
 mereka yang minum teh secara kerap untuk tempoh melebihi 30 tahun
 mempunyai risiko tulang retak yang rendah.

Secara umumnya, jika dibandingkan dengan mereka yang tidak atau jarang minum teh, peminum teh tegar mempunyai risiko 12% lebih rendah untuk mendapat masalah tulang retak.

Bagi individu yang minum teh lebih daripada 30 tahun, mereka boleh menikmati penurunan risiko untuk mendapat tulang retak pinggul di antara 20 hingga 30%.

Dapatan kajian ini secara langsung menyokong dapatan kajian sebelumnya termasuklah kajian yang pernah dijalankan oleh Universiti Harvard.

Minuman teh sememangnya berupaya untuk menurunkan risiko tulang retak.

Kebaikan minum teh selain baik untuk tulang

Kebaikan minum teh tidak terhenti pada kekuatan tulang semata-mata.

Oleh sebab teh mempunyai pelbagai jenis mineral penting, ia berupaya untuk memastikan
 kesihatan badan anda sentiasa berada pada tahap yang optimum
.

Teh mengandungi polifenol, molekul antioksida yang bertanggungjawab untuk menghindarkan kerosakan sel melalui pembasmian molekul radikal bebas.

Terdapat kajian yang menunjukkan pengambilan teh boleh menurunkan tahap kolesterol LDL setinggi 11% bagi mereka yang mengalami peningkatan kolesterol.

Polifenol berupaya untuk menggalakkan
 pertumbuhan bakteria baik di dalam usus.

Mereka yang minum teh secara berkala mempunyai tekanan darah yang lebih terkawal.

Kajian 10 tahun yang melibatkan 74,961 subjek menunjukkan pengambilan teh 4 cawan atau lebih dalam masa sehari boleh menurunkan risiko strok berbanding dengan mereka yang tidak minum teh.

Teh berupaya untuk
 meningkatkan aktiviti insulin pada kadar 15 kali ganda
 berbanding dengan mereka yang tidak minum teh.

Molekul antioksida polifenol berupaya untuk menghindarkan proses patologi kanser.

Konklusi

Kajian menunjukkan mereka yang kerap minum teh mempunyai tahap ketumpatan tulang (BMD) yang tinggi.

Mineral yang terkandung di dalam minuman itu sendiri boleh memperkukuhkan struktur tulang di samping memberikan kebaikan lain seperti menggalakkan pertumbuhan bakteria baik, membasmi molekul radikal bebas dan sebagainya.

Seeloknya, jika anda ingin memulakan rutin minum teh, cuba minum sekali dalam masa seminggu sebagai permulaan.


Bagaimana Kaunseling Pasangan Membantu Dalam Perhubungan

Mempunyai pasangan dan tinggal bersama, melalui jatuh dan bangun dalam kehidupan bukanlah perkara mudah. Dan apabila ia tiba kepada perkahwinan dan membina keluarga bersama, ia hanya akan menambah komplikasi. Apabila segalanya hampir mula goyah, ia pasti akan menjejaskan kesihatan dan kebahagiaan. Ramai individu yang cuba menangani masalah yang wujud secara sendiri, sedangkan sebenarnya ada kebaikan jika kita mendapatkan bantuan dari luar. Antara pilihan yang ada, adalah dengan mendapatkan khidmat kaunseling – terapi bicara yang direka untuk membantu individu dalam perhubungan.

Apa itu kaunseling pasangan?

Kaunseling pasangan (panduan perkahwinan) adalah satu bentuk terapi yang direka untuk memperbaiki dan menyelesaikan isu-isu dalam hubungan intim. Kaunselor yang menawarkan terapi ini harus mempunyai latihan relevan dan bersesuaian untuk membantu bekerja secara dinamik dengan pasangan.

Berkaitan teknik yang digunakan, ada beberapa tugasan yang memerlukan anda menyelesaikannya dalam sesi kaunseling anda. Walau bagaimanapun, ramai kaunselor juga meminta anda melakukan ‘tugasan rumah’, sama anda melakukan tugasan tertentu atau berbincang mengenai perkara yang spesifik apabila sampai di rumah. Apabila tiba sesi seterusnya, anda akan dapat bercakap mengenai tugasan yang diberikan, berbincang mengenai cabaran yang anda hadapi dan apa yang anda dan pasangan rasai ketika menyelesaikan tugasan tersebut.

Masalah biasa sering berlaku

Terdapat pelbagai masalah yang boleh membawa anda kepada kaunseling pasangan, ia bermula dari salah faham dalam berkomunikasi sehingga kecurangan dalam perhubungan. Antara masalah lain yang sering berlaku antara pasangan adalah:

Kurang kepercayaang yang membawa kepada ketidakpercayaan

Kurang komunikasi

Cemburu

Penkhianatan atau curang

Masalah kewangan, atau berkaitan kerja

Perhubungan seksual

Campur tangan keluarga

Perbezaan objektif

Perbezaan cara keibubapaan

Bagaimana kaunseling boleh membantu pasangan?

Setiap situasi perhubungan adalah unik, dan berbincang dengan profesional adalah satu langkah yang membantu. Selain itu, matlamat keseluruhan kaunseling pasangan adalah untuk:

Berkomunikasi dengan lebih efektif

Menyedari bagaimana perbincangan adalah penting

Membayangkan masa lalu dan bagaimana mencorakkan haluan akan datang

Memahami bagaimana faktor dalaman seperti nilai kekeluargaan, agama, gaya hidup dan kebudayaan memberikan kesan kepada hubungan

Bertolak ansur dan menyelesaikan masalah sebaik mungkin selagi termampu

Sementara sesi kaunseling anda dalam progres, anda dan pasangan mungkin dapat mencari jalan untuk mengatasi masalah atau membuat keputusan untuk berpisah. Tidak kira yang mana satu, kaunseling akan memberikan anda ruang untuk meluahkan apa yang anda rasa dan mempertimbangkan tentang apa yang anda mahukan pada masa depan untuk anda dan pasangan.

Setiap pasangan adalah berbeza. Oleh itu, memilih waktu yang tepat untuk mendapatkan bantuan adalah bergantung kepada jenis masalah yang anda hadapi. Sekiranya anda risau mengenai perhubungan dan merasa keliru bahawa anda tidak mampu untuk menyelesaikannya sendirian, ia bermakna anda memerlukan bantuan kaunseling pasangan.

Untuk sesetengah pasangan, kaunseling dianggap ‘cara terakhir’ untuk menyelamatkan hubungan/perkahwinan. Walau bagaimanapun, anda tidak perlu menunggu segalanya sehingga segalanya menjadi terlalu kritikal. Sebaliknya, terdapat ramai pasangan menyertai sesi terapi ini sebagai cara untuk menyelamatkan perhubungan agar kekal sihat dan menangani sebarang kebimbangan yang mungkin mengugat perhubungan dalam masa hadapan.

Hello Health Group
 tidak memberikan nasihat, diagnosis atau rawatan perubatan.


Tekanan Boleh Sebabkan Darah Beku? Bahaya Ini! Jangan Selalu Stres Stres Okay!

Stres merupakan sesuatu yang normal dalam kehidupan. Semua orang pernah rasa stres, sama ada disebabkan oleh masalah hubungan, keluarga, kerjaya ataupun kewangan. Tapi, tahukah anda, kesan stres boleh menyebabkan darah beku?

Stres merupakan satu tindak balas normal manusia kepada apa-apa jenis permintaan ataupun ancaman. Apabila badan mengesan sesuatu bahaya, stres akan mengambil alih dan membuatkan kita lebih fokus, bertenaga dan berwaspada.

Tindak balas yang dikenali sebagai
fight-or-flight response
 ini juga bertanggungjawab untuk menyelamatkan kita ketika dalam kecemasan.

Bukan semua stres baik untuk kesihatan

Walau bagaimanapun, jangan anggap semua bentuk stres adalah tidak baik untuk kesihatan. Stres di tempat kerja contohnya, boleh bantu anda lebih fokus dan bersemangat ketika melakukan kerja.

Namun, setiap orang mempunyai keupayaan tersendiri dalam mengendali stres. Terlalu banyak
tekanan dalam kehidupan
 boleh menyebabkan sesiapa sahaja menjadi lelah dan hilang semangat.

Ada juga yang tidak dapat tidur malam dan hilang selera makan jika mengalami tekanan perasaan yang terlalu banyak.

Lama kelamaan, stres ini akan mempengaruhi kesihatan, mood, produktiviti dan kualiti hidup seseorang. Lebih teruk lagi, stres yang berlarutan dalam jangka masa yang terlalu lama boleh
akibatkan anda mengalami depresi!

Tambahan lagi, individu yang kerap mengalami stres selalunya akan mengamalkan tabiat yang tidak sihat seperti
merokok
 ataupun
 minum minuman keras
 sebagai satu cara untuk melepaskan tekanan.

Namun, bukan itu sahaja. Stres yang berpanjangan juga boleh akibatkan anda mengalami masalah fizikal! Sebagai contoh, anda berpotensi untuk mengalami masalah jantung dan strok akibat stres yang anda alami.

Stres boleh menyebabkan darah beku?

Pada zaman ini, stres dan depresi bukan lagi sesuatu yang asing dalam kalangan masyarakat. Kedua-dua faktor psikologikal ini telah dikenal pasti dapat mempengaruhi kesihatan manusia.

Kegelisahan dan depresi yang berlarutan dalam satu jangkamasa yang lama juga telah terbukti dapat meningkatkan risiko
penyakit sakit jantung.

Tambah lagi, masalah kegelisahan dan depresi yang berlaku secara serentak, ditambah lagi dengan gaya hidup tidak sihat seperti merokok dan tidak bersenam, sudah pasti akan menyebabkan kesihatan seseorang itu jadi merosot.

Selain itu, perlu diingat bahawa ada di antara kita yang tidak mampu untuk mengawal stres dengan baik.

Disebabkan setiap individu mengalami stres dengan intinsiti yang berbeza, ada individu yang boleh diserang ketakutan yang amat sangat dan serangan panik akibat stres yang melampau.

Saintis di
Univerisity of Bonn
 telah melakukan kajian terhadap 31 orang subjek yang mengalami masalah kegelisahan. Subjek ini kemudiannya di bandingkan dengan individu yang sihat dengan umur dan jantina yang sama.

Berdasarkan kajian yang dilakukan, mereka mendapati bahawa individu yang menghidap masalah kegelisahan dan mengalami stres berpanjangan mempunyai darah yang lebih pekat berbanding individu yang sihat.

Saintis juga mendapati ada sedikit perbezaan pada sistem pembekuan darah milik
pesakit anxiety

dan juga manusia biasa.

Sistem pembekuan darah boleh berfungsi secara dua hala dan saling mengimbangi satu sama lain. Sistem koagulasi badan bertindak untuk membekukan darah untuk mengelakkan pendarahan berlebihan.

Dalam masa yang sama, sistem koagulasi juga akan melakukan proses
fibrinolysis
 iaitu sebuah proses yang membantu darah mengalir dengan lebih baik dengan cara menguraikan darah beku dalam salur darah.

Walau bagaimanapun, dalam kalangan pesakit yang mengalami kegelisahan dan depresi, proses
fibrinolysis
 tidak dapat dijalankan secara normal.

Pesakit yang mempunyai masalah ini lebih berisiko untuk mengalami darah beku dalam saluran arteri. Keadaan ini mungkin merupakan jawapan kepada mengapa pesakit anxiety lebih berisiko untuk meninggal dunia akibat sakit jantung.

Namun, ini tidak bermaksud semua pesakit yang mengalami stes ataupun kegelisahan berpotensi untuk mengalami serangan jantung.

Jangan ambil ringan masalah stres yang berpanjangan

Jika anda mengalami stres yang berpanjangan, anda dinasihatkan untuk berjumpa doktor untuk sesi konsultasi.

Doktor boleh membantu anda mengenal pasti punca stres dan cara yang terbaik untuk mengawal dan mengurangkan tekanan perasaan yang anda alami.

Kajian membuktikan bahawa stres yang berpanjangan boleh meningkatkan risiko anda menghidap
 penyakit kardiovaskular.

Tambahan lagi, individu yang sememangnya mengalami masalah sakit jantung dan turut mengalami stres dan depresi lebih berisiko untuk meninggal dunia ataupun mati mengejut akibat sakit jantung.

Jika anda dapati diri anda sering rasa tertekan, cuba redakan stres yang anda alami dengan melakukan aktiviti yang sihat. Jika anda mempunyai hobi, luangkan sedikit masa untuk melakukan aktiviti yang anda sukai.

Lakukan senaman yang boleh menenangkan seperti yoga, meditasi ataupun senaman lain.

Tabiat merokok,
 minum minuman keras
 dan kopi boleh meningkatkan kegelisahan yang anda alami. Cuba kurangkan pengambilan makanan ini untuk kurangkan stres yang anda alami.

Kesimpulan

Setiap individu mengalami darah beku atas alasan yang berbeza. Ia mungkin disebabkan oleh masalah genetik,
 kanser
, inflamasi ataupun gaya hidup.

Walaupun kesan stres juga boleh menyebabkan darah beku, ada banyak lagi faktor lain boleh menyebabkan perkara yang sama.

Walau bagaimanapun, dengan mengenal pasti faktor risiko yang ada, anda boleh mengambil langkah yang sesuai untuk mengatasi penyakit ini dan mencari langkah untuk mengelakkan darah beku daripada berlaku lagi pada masa hadapan.

Jika anda rasa kesan stres yang anda alami mempunyai impak yang negatif terhadap kesihatan anda, berjumpalah dengan doktor untuk pemeriksaan yang lebih lanjut.

Doktor boleh mencadangkan anda untuk mengikuti terapi, kaunseling, kelas ataupun program lain yang dapat membantu anda menurunkan kadar stres dan risiko darah beku.


Bunyi Nafas Baby Baru Lahir Kuat? Jika Disertai Dengan 4 Simptom Ini, Bawa Segera Ke Doktor!

Jika nafas bayi berbunyi, anda mungkin tertanya-tanya mengapa ia berlaku. Ia mungkin disebabkan stridor – istilah untuk bunyi pernafasan tidak normal dan kuat.

Stridor boleh terjadi disebabkan pelbagai punca, termasuklah
jangkitan saluran pernafasan
atas.

Biasanya jika bayi baru lahir atau anak kecil mengalami stridor, antara punca biasa adalah keadaan yang disebut sebagai laringomalasia
(laryngomalacia
).

Teruskan membaca untuk mengetahui cara menghilangkan nafas berbunyi pada bayi yang boleh anda cuba dalam artikel ini.

Untuk mendapatkan lebih banyak info tentang Keibubapaan, sila dapatkannya
di sini.

Stridor punca nafas bayi berbunyi

Stridor merupakan sejenis pernafasan yang bising. Biasanya ia dialami bayi kerana saluran pernafasan mereka lebih sempit.

Ia digambarkan sebagai bunyi decitan berulang atau bernada tinggi, yang biasanya berlaku sekali-sekala atau
nafas anak berbunyi ketika tidur
.

Apabila anak mengalami stridor, ia petanda terdapat sesuatu menghalang sebahagian saluran pernafasan atas mereka.

Antara punca stridor adalah:

Laringomalasia

Penyempitan saluran pernafasan (stenosis subglotik)

Tersedut objek asing

Jangkitan seperti krup
(
croup
) atau epiglottitis

Luka pada pita suara

Kelemahan pita suara atau lumpuh

Penyebab stridor yang paling biasa untuk bayi adalah keadaan yang dipanggil laringomalasia.

Nafas bayi berbunyi disebabkan laringomalasia

Laringomalasia adalah keadaan biasa pada
bayi baru lahir.

Ia berlaku apabila tisu dalam kotak suara jatuh ke dalam saluran udara semasa bayi menyedut nafas, menyebabkan pernafasan yang bising (stridor).

Kotak suara
atau laring, diperbuat daripada rawan. Untuk bayi baru lahir, keadaan rawan ini biasanya lembut dan tidak matang, menjadikan ia lunglai (
floppy
).

Berita baiknya, keadaan ini biasanya tidak serius dan hilang seiring peredaran masa. Pun begitu, untuk sesetengah bayi, mereka mungkin perlu menjalani pembedahan untuk merawat gejalanya.

Fahami simptomnya

Kebanyakan bayi yang menghidap
laryngomalacia
 mula mengalami simptom dalam masa beberapa hari hingga minggu selepas kelahiran, seperti:

Nafas berbunyi

Sukar menyusu atau
mudah tercekik
 ketika menyusu

Banyak meludah atau meragam
selepas menyusu

Kulit tertarik – kulit bahagian leher atau antara tulang rusuk seperti ‘disedut masuk’ setiap kali bernafas

Berhenti bernafas
semasa tidur

Jika bayi mempunyai mana-mana gejala di atas, bawa mereka untuk pemeriksaan doktor.

Cara menghilangkan nafas berbunyi pada bayi

Kebanyakan bayi dengan
laryngomalacia
 tidak memerlukan rawatan. Ini kerana apabila bayi semakin membesar, tulang rawan dalam kotak suara menjadi lebih kuat. Gejala yang dialami biasanya hilang apabila mereka
berumur setahun
.

Pun begitu, tempoh masa 18 bulan hingga 2 tahun mungkin diperlukan untuk masalah pernafasan ini hilang sepenuhnya.

Bayi yang menghidap laringomalasia juga biasanya mengalami
refluks gastroesophageal (GERD)
.

GERD adalah keadaan di mana asid perut dan makanan mengalir semula ke esofagus, tiub yang menghubungkan perut ke mulut.

Umumnya masalah GERD tidak pernah menjadi keadaan serius kepada bayi, namun ia mungkin boleh memburukkan gejala laringomalasia.

Si kecil mungkin memerlukan ubat untuk GERD bagi mengatasi gejala refluks dan membantu pernafasan.

Baca juga:

Cara menghilangkan nafas berbunyi pada bayi melalui pembedahan

Jika keadaan nafas bayi berbunyi menyebabkan si kecil mengalami masalah pernafasan yang serius,
masalah penyusuan
 atau berat badan tidak bertambah seperti sepatutnya, pembedahan mungkin diperlukan.

Prosedur yang dikenali sebagai
supraglottoplasty
 ini akan dilakukan secara mikroskopik melalui mulut bayi. Alat kecil digunakan untuk mengeluarkan tisu yang menyebabkan masalah pernafasan daripada kotak suara.

Prosedur ini biasanya memakan masa kurang daripada sejam. Selepas pembedahan, bayi mungkin perlu dimasukkan ke wad untuk semalaman.

Kesan daripada pembedahan akan mengurangkan gejala pada bayi dengan lebih baik.

Kesimpulan

Semasa dalam
keadaan sihat
, pantau nafas bayi berbunyi, supaya anda boleh mengetahui jika ada perbezaannya.

Mengetahui keadaan normal dan tidak dalam pernafasan bayi boleh membantu mengesan masalah yang berpotensi untuk terjadi dengan lebih cepat.

Jika terdapat kebimbangan mengenai keadaan si manja, rakamkan corak pernafasan mereka supaya dapat ditunjukkan kepada doktor dengan mudah.

Berundinglah dengan
 doktor pediatrik
 jika terdapat sebarang pertanyaan mengenai keadaan kesihatan si kecil.


6 Jenis Makanan Solid Ini Sesuai Buat Bayi 7 Bulan (Ekstra: 4 Resipi Mudah Untuk Ibu Cuba!)

Apabila si kecil berusia 7 bulan, sebenarnya ibu perlu menawarkan makanan yang lebih bertekstur berbanding puri semata-mata. Tetapi apakah jenis dan resepi makanan bayi 7 bulan yang sesuai untuk ibu berikan?

Teruskan membaca artikel ini untuk mengetahui jawapannya.

Untuk mendapatkan lebih banyak info tentang Keibubapaan, sila dapatkannya
di sini.

Peralihan kepada makanan bayi 7 bulan

Jika bayi telah beralih daripada su
su ibu
 kepada makanan pepejal, mungkin ibu boleh mencuba panduan pemilihan makanan untuk si kecil usia 7 bulan ini.

Umumnya, pada 6 bulan pertama kehidupan, bayi hanya akan mengambil susu ibu atau
susu formula
 untuk mendapatkan nutrisi lengkap mereka.

Namun, selepas mencecah usia 6 bulan, keperluan nutrisi mereka akan meningkat dan tiba masanya untuk diperkenalkan makanan pepejal.

Memastikan perubahan perlahan dan memperkenalkan makanan satu demi satu adalah penting. Sebaiknya tawarkan makanan yang mudah dihadam – seperti puri. Pastikan ia kekal dalam kuantiti yang kecil dan sentiasa waspada terhadap
risiko anak tercekik
.

Untuk membantu bayi membiasakan diri dengan tekstur dan rasa yang berbeza, anda kemudiannya boleh beralih kepada makanan yang dilenyekkan atau jejari (
finger food
), apabila mereka bersedia – biasanya ketika berusia 7 bulan.

Ini membantu mereka belajar cara mengunyah, menggerakkan makanan pejal dalam mulut dan menelan makanan.

Anda juga boleh memberikan bayi sudu dan membiarkan mereka
mencuba menyuap makanan sendiri
.

Pilihan makanan bayi 7 bulan terbaik

Selepas memperkenalkan beberapa jenis makanan pepejal kepada bayi ketika mereka berusia 6 bulan, anda boleh mempelbagaikan pilihan secara perlahan-lahan dan menggabungkan lebih banyak variasi menjelang bulan berikutnya.

Setiap jenis makanan yang keras perlu dimasak untuk melembutkannya. Kemudian ia boleh dilenyekkan atau dikisar mengikut tekstur bersesuaian buat bayi. Anda juga boleh memberikannya sebagai
makanan jejari.

Ini adalah beberapa pilihan makanan pepejal yang menarik untuk si comel 7 bulan:

1. Buah-buahan

Pastikan dibuang biji serta kulit buah yang keras. Pilihan yang boleh diberikan seperti:

Pisang

Beri biru

Kiwi

Oren

Epal

Raspberi

Mangga

Pir

Strawberi

Nanas

Betik

Te
mbi
kai

Pic

Plum

2. Sayur-sayuran, sesuai sebagai makanan bayi 7 bulan

Tawarkan pelbagai jenis sayuran, termasuklah yang mempunyai rasa pahit:

Brokoli

La
da ben
ggala

Kacang pis

Bunga kubis

Bayam

Kacang buncis

Asparagus

Kangkung

Lobak merah

Avokado

Labu butternut

Kubis

3. Makanan berkanji

Bijirin boleh dicampurkan dengan susu ibu atau formula untuk melembutkannya.

Kentang

Ubi keledek

Nasi

Pasta

Bubur

Oat

Mil jagung (
corn meal)

Jagung

Quinoa

Roti bakar

Roti

Chapati

Roti pita

Antara jenis makanan bayi 7 bulan #4. Kumpulan protein

Selain protein, makanan ini mengandungi nutrien lain yang berguna seperti zat besi dan zink, amat penting untuk bayi.

Makanan protein termasuk:

Ayam

Ayam belanda

Daging lembu

Kambing

Ikan (pastikan tiada tulang)

Telur

Lentil

Kekacang seperti kacang kuda

Tauhu

5. Produk tenusu

Makanan tenusu dipasteur seperti yogurt dan keju penuh krim adalah makanan yang sesuai untuk bayi.

Susu lem
bu dipasteur (penuh krim),
susu kambing
 atau biri-biri, boleh digunakan dalam masakan atau dicampur dengan makanan, tetapi
tidak boleh diberikan
sebagai minuman sehingga bayi berusia setahun.

6. Minuman

Ketika makan, berikan bayi seteguk a
ir mas
ak daripada cawan. Belajar menghirup air adalah kemahiran baharu dan lebih baik daripada menghisap botol, tujuannya agar merangsang
pertumbuhan gigi
 si kecil.

Apabila bayi mula mengambil lebih banyak makanan pepejal, mereka akan semakin kurang menyusu. Tetapi harus diingatkan bahawa
penyusuan ibu
 atau formula masih penting untuk tenaga serta nutrien pada tahun pertama kehidupan bayi.

Baca juga:

Resepi makanan bayi 7 bulan

Kebanyakan bayi akan
mula tumbuh gigi
 pada usia 7 bulan. Walaupun masih dalam proses pertumbuhan gigi, mereka mempunyai gusi kuat – membolehkan mereka mengunyah makanan jejari untuk masa yang lama.

Berikut adalah beberapa resipi untuk si manja 7 bulan yang boleh ibu cuba:

Penkek gandum

Bahan-bahan:

1 cawan tepung gandum

¼ cawan
gula perang

Air – mengikut keperluan

1 sudu teh jintan hitam

Cara penyediaan:

Gaul rata tepung gandum dan gula perang.

Kemudian gaulkan dengan air sehingga adunan mencapai konsistensi separa pepejal.

Masukkan
jintan hitam
 ke dalam adunan dan gaulkan. Biarkan adunan semalaman atau untuk beberapa jam sebelum dijadikan penkek.

Panaskan sedikit minyak di dalam pan dan tuangkan adunan.

Pastikan ia masak pada kedua-dua belah bahagian.

Potong mengikut saiz bersesuaian dan sedia untuk dihidangkan kepada bayi.

Jejari ayam

Bahan-bahan:

Dada ayam tanpa kulit

½
jus lemon

Cara penyediaan:

Ambil dada ayam tanpa kulit dan potong menjadi kepingan nipis bersaiz sederhana.

Panaskan ketuhar hingga 200°C.

Letakkan hirisan ayam dalam dulang dan perahkan beberapa titis jus lemon padanya.

Bakar ayam selama 25 minit. Setelah dibakar, anda boleh mengisar atau memberikannya sebagai makanan jejari.

Jejari telur dadar, salah satu resepi makanan bayi 7 bulan

Bahan-bahan:

1 biji bawang merah – dikupas dan dicincang

1
biji telur

1 atau 2 sudu teh minyak

Cara penyediaan:

Pukul telur dan masukkan
bawang merah
. Pukul adunan.

Masukkan minyak ke dalam kuali dan panaskan. Kemudian tuang adunan dan biarkan masak.

Biarkan telur dadar sejuk sebelum dipotong nipis dan dihidangkan kepada bayi.

Avokado pisang lenyek

Bahan-bahan:

½ biji avokado

1
biji pisang
 – dikupas kulit

Cara penyediaan:

Keluarkan isi
buah avokado
 daripada kulitnya dan letakkan ke dalam mangkuk. Masukkan pisang ke dalamnya dan lenyekkan.

Anda boleh menambah susu ibu atau susu formula ke dalam adunan sebelum dihidangkan.

Selamat mencuba resepi makanan bayi 7 bulan yang dikongsikan ini!


Tindik Telinga Bayi: Selamat atau Tidak?

Anting-anting merupakan perhiasan yang lazim digunakan oleh wanita di seantero dunia. Bagi membolehkan wanita memakai anting-anting, mereka perlu ditindik pada bahagian cuping telinga terlebih dahulu. Lazimnya, ibu bapa akan menindik telinga anak mereka seawal usia mereka lagi. Namun begitu, ramai yang tidak tahu akan pelbagai risiko terhadap kesan tindikan ini. Artikel ini akan mengupas lebih lanjut mengenai perbuatan menindik telinga bayi dan merungkai sama ada perbuatan ini selamat atau tidak.

Bilakah waktu paling sesuai untuk menindik telinga bayi?

Ada ibu bapa memilih untuk menindik bayi ketika mereka masih bayi dan ada juga yang memilih untuk melakukannya apabila anak mereka sudah menginjak usia kanak-kanak. Perihal ini sebenarnya bergantung kepada keputusan ibu bapa itu sendiri. Namun demikian, terdapat beberapa risiko yang akan dialami sekiranya bayi ditindik terlalu awal.

Menindik telinga anak anda ketika masih bayi akan menyebabkan mereka lebih mudah mendapat infeksi. Ini kerana mereka masih belum mempunyai sistem imuniti yang kuat. Menurut Wendy Sue Swanson yang merupakan pakar pediatrik di
Seattle Children’s Hospital
, Amerika Syarikat, usia yang paling sesuai untuk anak anda ditindik adalah 6 bulan ke atas.

Sekiranya anda inginkan prosedur ini dilakukan dengan selamat dan mengikut kemahuan anak anda sendiri, anda disarankan untuk menunggu sehingga anak anda berumur sekurang-kurangnya 10 tahun. Ini kerana, pada ketika ini mereka sudah boleh berfikir dengan bijak dan mampu menjaga kesihatan telinga mereka sendiri seusai ditindik.

Risiko menindik telinga bayi

Prosedur menindik telinga ini dilakukan dengan mencucuk jarum sepanjang 12 hingga 18 cm ke dalam cuping telinga bagi menebuk lubang padanya. Usai lubang ditebuk, sepasang subang akan dimasukkan ke dalamnya. Perlu diberi perhatian adalah kesan daripada ini akan menyebabkan koyakan pada bahagian cuping telinga. Koyakan ini akan menyebabkan:

Luka dan pendarahan

Pembengkakan

Kegatalan

Reaksi alahan terhadap jarum atau anting-anting yang menyentuh kulit

Mendapat infeksi kuman seperti nanah

Membentuk parut atau keloids

Jika risiko-risiko ini terlihat semakin teruk, segera bawa anak anda berjumpa doktor. Doktor mungkin akan memberi antibiotik. Jika terdapat sebarang reaksi, doktor akan menanggalkan anting-anting pada cuping telinga anak dan anda perlu tunggu sekurang-kurangnya 6 bulan sebelum memasangkannya kembali.

Penjagaan selepas menindik telinga bayi

Seusai prosedur menindik telinga, anda sebagai ibu bapa perlu memberi perhatian yang lebih terhadap penjagaannya. Berikut merupakan antara perkara-perkara yang perlu diberi perhatian:

Jauhkan produk seperti minyak wangi, minyak rambut, syampu dan lain-lain produk berbahaya daripada anting-anting.

Pastikan baju atau rambut anak anda tidak menganggu atau terlekat pada anting-anting yang dipakai.

Elakkan anak anda daripada berenang di sungai atau laut sekurang-kurangnya dua minggu selepas menindik telinga bagi mengelak dijangkiti bakteria.

Tanggalkan anting-anting anak anda jika mereka melakukan aktiviti sukan yang memerlukan helmet kerana ia akan memberi tekanan terhadap telinga mereka.

Selepas 6 bulan, anak anda sudah bebas untuk melakukan aktiviti kegemaran mereka semula. Namun begitu, jika anda juga boleh mempertimbangkan untuk membalut atau menutup bahagian cuping telinga mereka menggunakan plaster untuk melindunginya.

Hello Health Group
 tidak menyediakan nasihat perubatan, diagnosis, atau rawatan.


Lap Punggung Dengan Tisu Tandas Terbukti Tak Bersih, Tiba Masa Untuk STOP Guna!

Pernah atau tidak anda terlupa untuk memeriksa
air paip di tandas awam
sebelum mula membuang? Penulis pernah! Akibatnya, terpaksalah penulis beristinjak dengan menggunakan tisu tandas.

Kesannya, punggung penulis berasa sangat tidak selesa seperti masih ada sisa atau baki najis yang masih tertinggal dan melekat pada sekitar
lubang dubur
.

Selepas peristiwa itu, penulis pun terfikir, ada betulnya juga jika ada orang cakap perbuatan mencuci punggung dengan tisu tandas sebenarnya tidak bersih.

Kenapa? Jom sama-sama kita ikuti artikel ini untuk tahu dengan lebih lanjut mengenainya!

Cuci punggung dengan tisu tandas

Mungkin bukan semua, tapi ada dalam kalangan rakyat Malaysia yang menggunakan tisu tandas untuk mencuci punggung setiap kali selepas
membuang air besar
. Ya, memang masih ada yang melakukannya.

Tidak percaya? Cuba lihat di tandas awam di sekitar anda, kebanyakannya disediakan dengan gulungan tisu yang sengaja diletakkan di sebelah jamban. Ini menujukkan bahawa kita masih berada di takuk yang lama.

Bukan sahaja di negara kita, tisu tandas juga digunakan hampir di seluruh dunia bagi tujuan yang sama. Menurut kajian, Amerika Syarikat adalah negara yang paling popular dengan kaedah mencuci punggung dengan tisu.

Sementara itu, negara seperti Jepun, Itali dan Greece telah mula beralih kepada bidet untuk mencuci
lubang dubur
 selepas membuang air besar. Mengapa tidak kita juga berubah sepeti mereka?

Apa kata pakar tentang tisu tandas?

Menurut Rose George, pengarang buku The Big Necessity: The Unmentionable World of Human Waste and Why It Matters, tisu adalah perkara terakhir yang anda perlu capai untuk mencuci punggung selepas membuang air besar. Beliau turut menegaskan bahawa air adalah pilihan yang terbaik.

Ini kerana tisu memang berupaya ‘menggerakkan’ najis tapi ia tidak akan ‘membersihkan’ secara total daripada lubang dubur anda. Sebagai analogi, tiada individu yang akan mandi menggunakan tuala kering. Jadi, bagaimana anda boleh fikir tisu tandas boleh mencuci najis anda? Sila ubah fikiran anda segera!

Partha Nandi, pakar gastroenterologi pula menyatakan bahawa penggunaan bidet atau paip air untuk mencuci punggung selepas membuang air besar akan menurunkan risiko buasir.

Selain itu, individu yang sudah sedia ada masalah buasir juga sebenarnya perlu elak menggunakan tisu untuk beristinjak kerana tisu tandas yang kasar boleh mengakibatkan iritasi.

Dalam pada itu, tisu tandas juga sebenarnya boleh menyebabkan
 infeksi pada saluran kencing
 (UTI). Ia akan berlaku disebabkan oleh bakteria yang selalu berada di tempat yang kotor seperti tandas awam.

Paling menakutkan, ia akan menyebabkan rasa yang sangat sakit apabila sedang atau hendak membuang air kecil. Bukan itu sahaja, infeksi ini juga akan menjadikan
air kencing anda berwarna keruh dan berbau busuk
.

Jika kecemasan, apa yang boleh digunakan?

Jadi, kita sudah tahu tisu tandas tidak mampu membersihkan punggung kita secara keseluruhan. Persoalannya, bagaimana jika ketika itu tiada bidet atau paip air di sekitar anda?

Adakah kita perlu menelefon kenalan kita yang berada di luar tandas untuk membawakan anda air? Namun, bagaimana jika ketika itu anda
sedang keluar seorang diri
?

Antara alternatif yang boleh digunakan adalah tisu basah yang selalu digunakan untuk mencuci punggung bayi. Ya, memang agak mustahil untuk sentiasa membawanya. Jadi, sila bawa botol air bersama anda setiap masa.

Konklusi

Jadi, kita semua sebenarnya perlu sentiasa
bersedia
 dengan membawa tisu basah atau botol air ke mana-mana sahaja. Ini kerana ia sangat berguna di waktu kecemasan.

Kita semua juga tahu bahawa tandas awam di Malaysia tidak boleh dipercayai. Kadangkala, tiada notis pemberitauan yang mengatakan bahawa tandas itu sebenarnya tidak mempunyai air atau tisu.

Sebaiknya, sila perisa terlebih dahulu paip air
 sebelum melabuhkan punggung anda ke jamban
 untuk buang air besar kalau tidak mahu guna tisu!


5 Rahsia Kaum Adam Mesti Cuba Untuk Buat Isteri 'Pancut' Ketika Hubungan Intim!

Ejakulasi air mani sudah sangat sinonim
 dengan lelaki namun tidak bagi wanita ketika hubungan seks itu berakhir. Hakikatnya, anda juga tidak perlu hairan apabila perempuan pancut atau
squirt
kerana ini tanda mereka sudah puas! Benarkah ia boleh berlaku?

Untuk mendapatkan lebih banyak informasi tentang Kesihatan Seksual, anda boleh klik
di sini.

Bolehkah orang perempuan pancut ketika seks?

Sebelum pergi dengan lebih mendalam, kita semua kena tahu apa makna sebenar di sebalik proses ejakulasi terlebih dahulu. Ia adalah keadaan di mana cecair terkeluar atau terpancut daripada alat kemaluan apabila
 individu mencapai puncak syahwat
.

Meskipun sering kali dikaitkan dengan orang lelaki, namun kalian tidak perlu rasa hairan jika orang perempuan pancut di ranjang kerana kedua-dua zakar dan faraj itu mempunyai anatomi yang diperlukan untuk pancut semasa terlebih rangsang.

Untuk pengetahuan anda semua, proses ejakulasi itu memerlukan uretra iaitu saluran di alat sulit yang bertanggungjawab mengeluarkan cecair dari badan termasuk
air kencing, mazi dan mani
.

Bagi lelaki, proses ejakulasi memang akan memancutkan air mani
 tetapi berbeza bagi wanita
 yang mungkin akan mengeluarkan air mani bercampur mazi dan kencing apabila mereka
squirting
.

Pun begitu, ia tetap akan mendatangkan kenikmatan seksual pada tahap tertinggi terhadap kedua-dua jantina. Persoalannya, bagaimana cara buat perempuan pancut tatkala projek asmara?

Ini tip cara buat perempuan pancut ketika seks!

Seperti mana kita semua sedia maklum, wanita juga boleh pancut atau
squirt
ketika mereka sudah
mencapai klimaks atau orgasma
. Namun, ia adalah situasi yang begitu sukar direalisasikan.

Dalam usaha untuk membuat isteri lebih puas ketika bersama, suami boleh cuba tip yang berikut:

#1. Manfaatkan adegan
foreplay
 dengan baik

Sebelum bersukan atau beraktiviti lasak misalnya, adalah penting untuk anda melakukan senaman dan regangan agar tubuh badan lebih bersedia. Begitu juga halnya jika kalian ingin bersenggama.

Foreplay
atau adegan ringan-ringan sangat penting untuk membuat diri lebih ‘panas’ serta ‘ringan’  bagi proses penetrasi zakar ke dalam faraj. Tanpanya, salah seorang daripada kalian mungkin
tidak menikmati kepuasan maksimum
.

Buat si isteri khususnya,
faraj anda mungkin tidak sempat
 untuk ‘basah’ sebelum kemasukan zakar suami. Akibatnya, tusukan dan dayungan itu tidak akan memancutkan air mani perempuan.

#2. Guna anggota badan selain zakar suami

Siapa kata jika suami cuma boleh menggunakan zakar untuk merangsang faraj isteri? Sebenarnya, anda juga boleh memanfaatkan anggota badan lain termasuk jari, lidah, bibir dan gigi dalam usaha untuk memudahkan
pasangan mengeluarkan air mani mereka
.

#3. Rangsang zon erotik selain faraj isteri

Usah fokus pada faraj isteri sahaja walaupun ia adalah titik utama yang perlu suami beri perhatian. Anda juga boleh
merangsang zon-zon erotik lain
 pada tubuh badan pasangan untuk memancutkan air mani mereka seperti leher, dada, paha, punggung dan lain-lain.

Baca lagi artikel berkaitan:

Memahami Fasa Klimaks Seorang Wanita Semasa Hubungan Seks

Apa Yang Kita Akan Rasa Ketika Klimaks? Rupanya, Lelaki & Wanita Berbeza!

Wanita Ada 11 Jenis Klimaks Semasa Bersetubuh, No.#5 Itu Paling Puas Bila Dapat!

Cara perempuan pancut #4. Permainan seks

Kadangkala,
hubungan seksual yang hanya
 bersandarkan posisi, lokasi dan situasi sama itu bakal membosankan dan menyukarkan pasangan untuk puas. Jadi, cuba ubah persepsi asmara anda.

Contohnya, kalian mungkin boleh lebih kreatif dengan mencuba seks pada posisi, lokasi dan jalan cerita yang berbeza. Dalam pada itu,
 alat permainan seks seperti

dildo
 dan
vibrator
 juga boleh membantu.

Tidak semestinya seks itu akan berakhir apabila suami sahaja yang sudah puas. Anda masih boleh meneruskan aktiviti di kamar tidur sehingga isteri juga berjaya mengeluarkan air mani mereka.

#5. Orang lelaki kena tahan lebih lama

Terakhir dan paling penting, anda kena tahu bahawa orang perempuan memang sukar dan lambat untuk
 mencapai puncak syahwat mereka
. Jika sudah tahu ini, apa yang lelaki itu mesti buat?

Ya, anda perlu cuba untuk
tahan lebih lama di dalam hubungan seksual
 dengan cara melambatkan pancutan air mani. Ia tidak mudah kerana majoriti lelaki akan terpancut selepas 5-10 minit!

Penyelesaiannya adalah si suami perlu mengamalkan pemakanan dan gaya hidup yang lebih sihat di samping merawat segala permasalahan berkenaan prestasi seks supaya dapat tahan lebih lama.

Konklusinya, anda tidak perlu terkejut jika kami kata wanita pun boleh memancutkan air mani di saat mereka sudah puas walaupun ia agak sukar dan lambat. Jika anda dan pasangan ingin cuba dalam
hubungan intim pada malam ini
, praktikkan tip-tip di atas tadi.


Kitaran Haid Normal Atau Tak? Ini Cara Kira Yang Betul, Kaum Hawa Patut Tahu!

Menentukan sama ada kitaran haid normal atau tidak boleh membantu anda memahami keadaan biasa, masa ovulasi dan mengenal pasti perubahan penting – seperti terlepas haid atau
pendarahan haid
 yang tidak dapat diramalkan.

Menstrual cycle
 boleh memberitahu banyak perkara mengenai kesihatan diri. Fahami cara kira kitaran haid dan perkara perlu dilakukan terhadap ketidakteraturan pendarahan.

Untuk mendapatkan lebih banyak info tentang Kesihatan Wanita, sila dapatkannya
di sini.

Apa itu kitaran haid?

Kitaran haid
 ialah siri perubahan bulanan yang dilalui oleh tubuh wanita sebagai persediaan menghadapi kemungkinan hamil. Setiap bulan, salah satu ovari mengeluarkan telur – proses yang
dipanggil ovulasi.

Pada masa yang sama, perubahan hormon menyediakan rahim untuk kehamilan. Jika ovulasi berlaku dan telur tidak disenyawakan, lapisan rahim ini akan disingkirkan melalui faraj. Ini adalah tempoh haid.

Kitaran haid normal atau tidak

Untuk makluman, anda tidak memerlukan kitaran 28 hari untuk menjadi ‘normal’. Tempoh kitaran menstruasi yang normal boleh berubah antara 22 hingga 35 hari.

Contohnya: Dalam satu bulan mungkin 28 hari – dianggap kitaran normal – dan pada bulan berikutnya boleh menjadi 31 hari dan 27 hari untuk seterusnya. Ini masih perkara normal.

Oleh itu, selagi kitaran anda berada di dalam tempoh tersebut dan berlangsung dalam jangka masa yang sama setiap kali, ia masih dikira sebagai kitaran haid normal.

Kitaran haid dianggap tidak teratur apabila ia berada di luar julat ‘normal’.
Kitaran haid yang tidak teratur
 adalah lebih pendek daripada 21 hari atau lebih lama daripada 35.

Apabila mengira hari dalam kitaran haid, hari mula pendarahan dikira sebagai hari pertama, dan hari terakhir kitaran ialah hari pertama pendarahan untuk kitaran seterusnya.

Cara kira kitaran haid purata adalah seperti di bawah ini:

Mesti tahu bila tarikh
mula
 haid pada bulan-bulan yang lepas

Kiraan bermula dari
hari pertama haid
 hingga hari haid akan datang.

Jadi anda akan dapat tempoh purata kitaran haid.

Kalau haid pertama datang pada 1hb Ogos, kemudian pada 29hb Ogos datang haid lagi, maka kitaran haid anda adalah sebanyak 28 hari.

Kitaran haid anda mungkin teratur – kira-kira panjang yang sama setiap bulan – atau agak tidak teratur, dan haid anda mungkin ringan atau berat, menyakitkan atau tidak sakit, panjang atau pendek, dan masih dianggap normal.

Dalam skop luas, perkara yang dianggap ‘normal’ ialah perkara biasa untuk anda.

Perbezaan kitaran haid normal atau tidak

Tempoh kitaran biasa dipengaruhi oleh umur, gen, kesihatan,
indeks jisim badan (BMI)
, tingkah laku dan
kaedah kawalan kelahiran
 yang digunakan.

Bagi individu yang telah mengalami haid selama beberapa tahun, kitaran haid secara amnya akan mempunyai tempoh panjang kitaran hampir sama. Anda mungkin masih melihat perubahan dari semasa ke semasa.

Panjang kitaran bergantung pada hormon – yang boleh berubah disebabkan oleh faktor seperti diet, tekanan, senaman atau pengambilan
pil kontraseptif kecemasan
 (
morning-after pill
).

Tabiat menghisap rokok yang kuat, penggunaan alkohol kronik dan berlebihan juga boleh menjejaskan tempoh kitaran haid.

Kitaran haid normal boleh berubah-ubah apabila ovulasi berlaku secara tidak teratur. Ini mungkin disebabkan oleh keadaan kesihatan seperti
sindrom ovari polisistik (PCOS)
 atau gangguan tiroid.

Ovulasi  tidak konsisten dan tempoh haid yang berubah-ubah juga lebih berkemungkinan berlaku semasa fasa kehidupan tertentu seperti semasa remaja,
selepas bersalin
, semasa menyusu, dan
semasa perimenopause
 (peralihan kepada menopaus).

Baca juga:

Fahami cara kira kitaran haid normal atau tidak

Untuk mengetahui sama ada ia perkara biasa untuk anda, mulakan dengan merekod kitaran haid pada kalendar.

 Mulakan dengan menjejak tarikh mula haid setiap bulan selama beberapa bulan berturut-turut untuk mengenal pasti keteraturan haid anda.

Perhatikan perkara berikut setiap bulan:

Tarikh akhir. Berapa lama tempoh anda biasanya berlangsung? Adakah ia lebih panjang atau lebih pendek daripada biasa?

Aliran. Catat berat aliran haid. Adakah ia kelihatan lebih ringan atau lebih berat daripada biasa? Berapa kerap anda perlu menukar
tuala wanita
? Adakah terdapat sebarang gumpalan darah?

Pendarahan yang tidak normal. Adakah berlaku pendarahan di antara tempoh haid?

Kesakitan. Terangkan sebarang kesakitan yang berkaitan dengan haid anda. Adakah kesakitan terasa lebih teruk daripada biasa?

Perubahan lain. Adakah anda mengalami sebarang perubahan dalam mood atau tingkah laku? Adakah sesuatu yang baharu berlaku semasa perubahan dalam haid anda seperti bertukar tempat kerja?

Kesimpulan

Menyedari perkara yang normal dan perkara yang mungkin tidak berlaku semasa haid adalah kunci kepada pemahaman yang lebih baik tentang kesihatan anda secara umum.

Bagi sesetengah wanita, penggunaan pil perancang boleh membantu mengawal kitaran haid normal. Rawatan untuk sebarang masalah asas, seperti gangguan makan, juga mungkin membantu.

Walaupun
kitaran haid tidak teratur
 boleh menjadi tanda kemungkinan
masalah kesuburan
, namun kitaran yang tetap juga tidak menjamin ia akan menjadi
mudah untuk hamil.

Jika anda perasan haid tidak teratur, berbincanglah dengan doktor untuk mendapatkan lebih kepastian mengenai keadaan kesihatan diri.


Perasan Tak, Ada Banyak SALE Bermula Pada Waktu Tengah Malam, Inilah Sebabnya!

Beli barang atau
add to cart
? Persoalan ini pasti sedang menghantui ramai individu, terutamanya kaum Hawa. Disebabkan kemajuan dalam bidang teknologi, semua benda kini berada di hujung jari. Begitu jugalah dengan butang ‘beli sekarang’ yang ada pada kebanyakan platform membeli-belah dalam talian.

Jika anda merupakan pengguna setia platform
online
 ini, pasti anda tahu mengenai jualan murah yang sering diadakan selepas pukul 12 tengah malam.

Tetapi, pernahkah anda terfikir, mengapa mereka perlu lakukan jualan murah pada waktu tengah malam dan mengapa bukan pada waktu pagi atau petang?

Ramai buka aplikasi membeli-belah dalam talian sebelum tidur

Mungkin ramai yang sangka aktiviti ‘
window shopping
’ yang mereka lakukan sebelum tidur ini merupakan sesuatu yang tidak membawa sebarang mudarat.

Betul lah kan, apa agaknya yang akan terjadi jika kita tengok-tengok barang
online
 sekejap sebelum tidur?

Tahukah anda, ada peningkatan yang ketara dalam jumlah pembeli yang gemar
shopping online
pada waktu tengah malam hingga 6 pagi?

Malah, menurut data yang sama, bilangan pembelian pada waktu tengah malam telah meningkat sebanyak 23% berbanding pada tahun 2017.

Kini, 1 daripada 15 pembelian di platform beli-belah atas talian dilakukan selepas pukul 12 tengah malam.

 Malah, wanita merupakan penyumbang utama dalam aktiviti
shopping
 tengah malam. Hampir 66% pembelian dilakukan oleh kaum Hawa.

Tetapi, ia bukanlah satu-satunya kajian yang menunjukkan trend yang luar biasa ini. Sebuah kajian yang dilakukan oleh
Barclaycard
 pula mendapati ramai pembeli yang bertindak menekan butang ‘beli sekarang’ pada pukul 10.18 malam.

Oleh sebab itu, tidak hairanlah banyak jualan murah dilakukan pada pukul 12 tengah malam!

Saya cuma beli barang
online
 je, takkan itu pun salah?

Sebenarnya, tidak salah jika anda suka
shopping online
. Tetapi, adakah anda sedar
impaknya terhadap pola tidur
 jika kerap melakukan aktiviti yang sama setiap malam?

Persoalannya bukan pada bagaimana anda membeli-belah, tetapi lebih kepada BILA anda ingin membeli barang secara atas talian.

Tahukah anda, aktiviti
scrolling
pada waktu malam

mempunyai kesan yang negatif terhadap kesihatan anda? Tidur merupakan aktiviti yang amat penting untuk mental, fizikal dan emosi manusia.

Individu yang tidak cukup tidur sukar untuk fokus ketika melakukan tugasan setiap hari. Malah, mereka juga tidak dapat membuat keputusan yang tepat disebabkan jumlah tidur yang tidak mencukupi.

Malah, cahaya biru atau
blue light
 yang
dipancarkan oleh skrin telefon bimbit
 sebenarnya mengehadkan pengeluaran melatonin iaitu hormon yang mengawal kitaran tidur.

Jika anda mempunyai masalah tidur,
online shopping

pada waktu malam
 hanya akan membuatkan keadaan jadi makin teruk.

Oleh sebab itu, cuba kurangkan masa anda di hadapan skrin. Sebanyak manapun telefon bimbit anda ‘menggoda’, jangan sesekali buka telefon bimbit pada waktu tengah malam.

Bukan sahaja anda akan dapat
tidur dengan lebih lena,
 malah simpanan anda juga tidak akan dibelanjakan untuk membeli barang-barang yang tidak diperlukan.

Lebih berisiko untuk banyak berbelanja semasa membeli-belah

Menurut tinjauan yang dilakukan oleh
Eachnight
 terhadap 1,000 responden di Amerika syarikat, mereka mendapati pembelian pada waktu tengah malam juga akan menyebabkan ramai pelanggan berbelanja lebih.

Dapatan mereka juga menunjukkan ramai yang membuka platform beli-belah atas talian untuk membeli baju, kasut, barang kemas dan jam tangan hingga mencecah harga $165 (RM 668) semalam!

Tambah lagi, mereka mendapati golongan milenial
lebih berisiko untuk berbelanja
 dan beli barang lebih berbanding gen X dan
baby boomers
.

Ada sebabnya mengapa ramai yang tiba-tiba akan berbelanja lebih apabila membeli-belah pada waktu malam. Apabila kita semakin penat, lebih mudah untuk kita ‘terperangkap’ dan membuat keputusan tanpa berfikir panjang.

Malah, ada juga yang sanggup berhutang dan melakukan pembelian menggunakan kad kredit ketika membeli-belah.

Oleh sebab itu, jika anda ingin melakukan pembelian yang besar, elakkan daripada melakukannya pada waktu tengah malam ya!

Kegembiraan serta-merta semasa beli barang

Ada satu bentuk ‘kegembiraan’ yang datang
ketika kita membeli-belah secara atas talian
. Malah, kegembiraan inilah yang akan membuatkan anda kembali membuka aplikasi
online
 yang sama berkali-kali.

Kegembiraan yang turut dikenali dengan nama
Instant gratification
 ini mungkin merupakan satu lagi punca yang mendorong ramai individu untuk membuka aplikasi
shopping
 pada waktu malam.

Apabila badan sudah penat, otak kita akan menjadi mangsa mudah untuk semua aplikasi membeli-belah dalam talian ini.

Tidur yang tidak cukup akan membuatkan kita
menginginkan sesuatu yang positif
 atau menggembirakan tanpa memikirkan kesan negatif yang bakal berlaku.

Oleh sebab itu, ramai individu yang bertindak beli barang kemas yang mahal serta baju yang berjenama pada waktu malam.

Ramai yang terpengaruh dengan kegembiraan serta-merta ini pada waktu malam, dan ramai juga yang bangun tidur dengan rasa menyesal!

Malah, jualan murah yang dilakukan pada waktu tengah malam juga bertujuan untuk mengeksploitasi pengguna ketika minda mereka berada di dalam keadaan yang paling mudah untuk dipengaruhi.

Cuba tanya diri anda, perlukah anda beli set pinggan-mangkuk berharga RM300 itu sekarang? Eh, tapi tengah
sale
, sekarang harganya RM200 sahaja!

Jangan lakukan pembelian secara semberono! Rasanya, di dalam almari ada lagi pinggan-mangkuk yang tidak pernah berusik…

Jangan membeli-belah pada waktu malam!

Memang menyeronokkan jika kita menghabiskan waktu malam dengan aktiviti
window shopping
 secara maya.

Melihat barang-barang yang dijual boleh
buatkan kita rasa gembira,
 lebih-lebih lagi jika ia dijual dengan harga yang murah.

Namun, sebelum beli barang, beringatlah ya! Jangan sesekali berbelanja lebih daripada kemampuan.

Pastikan anda membuat sebarang pembelian yang besar pada waktu siang supaya anda boleh melakukan pilihan dengan lebih bijak!


Pssttt.. Rahsia Nak Turun Berat Badan Cuma Jaga Tidur Saja? Orang Nak Kurus Wajib Baca!

Terdapat pelbagai perkongsian tip untuk kurus dan
cara yang boleh dilakukan untuk menurunkan berat badan
. Sesetengah orang sanggup berlapar hingga mengabaikan kesihatan dan boleh jatuh sakit.

Penurunan berat badan
 selalunya sinonim dengan
diet pemakanan
 serta
aktiviti senaman
.

Namun,
tahukah anda tidur yang berkualiti
 dan mencukupi membolehkan seseorang individu turun berat badan?

Ini tip untuk kurus mudah untuk anda.

Untuk mendapatkan lebih banyak info berkenaan tidur berkualiti, anda boleh klik
di sini
.

Tip untuk kurus- Penting ke tidur kalau nak turun berat badan?

Mengikut saintis, tidur dan berat badan sudah lama berkait rapat. Secara purata,
bagi orang yang selalu tidak cukup tidur
, mereka lebih cenderung untuk naik berat badan.

Kajian kepada 70,000 wanita menunjukkan mereka yang tidur selama 5 jam sehari lebih cenderung menambah berat badan sebanyak 32% berbanding individu yang tidur sekurang-kurangnya 7 jam.

Sebagai contoh, seseorang individu dewasa yang tidur kurang daripada 7 jam sehari mempunyai berat yang lebih banyak mengikut tinggi. Individu begini juga lebih cenderung untuk menjadi obes.

Tahukah anda, ada kajian yang menunjukkan
 otak individu
 yang sering kurang tidur akan
respons terhadap makanan yang tidak sihat dengan cara yang berbeza
.

Selain itu, tidak cukup tidur juga akan memperlahankan kadar metabolisma seseorang dan mempengaruhi pengeluaran insulin.

Tidur yang tidak mencukupi dikatakan boleh mencetuskan perubahan terhadap hormon ghrelin dan leptin di dalam badan.

Ghrelin ialah sejenis hormon yang dirembeskan di dalam perut dan ia bertindak di hipothalamus bagi merangsang selera.

Ghrelin dirembeskan sejurus sebelum makan dan berkurang selepas makan. Manakala, leptin akan bertindak ke atas hipothalamus untuk menghentikan rasa lapar dan meningkatkan penggunaan tenaga.

Hal ini membuatkan mereka yang sering mengantuk akan senang berasa lapar dan menggunakan tenaga yang lebih jika hendak dibandingkan dengan mereka yang cukup rehat.

Tidak mengejutkan, perkara ini juga turut menimpa orang yang lebih muda. Kanak-kanak yang tidak cukup tidur akan lebih terdedah kepada obesiti.

Sekarang anda sudah tahu tip untuk kurus yang mudah, tidak memenatkan dan tidak menyeksakan perut!

Mari kita tengok pula cara-cara untuk mendapatkan tidur yang berkualiti untuk turun berat badan:

Nak kurus mudah sahaja, ini 5 cara nak dapatkan tidur nyenyak

Nak kurus perlu tidur yang cukup, jadi awasi pengambilan kafein setiap hari

Tabiat
pengambilan kafein dalam rutin harian boleh mengganggu tidur anda.

Kurangkan dan jika tiada keperluan jangan ambil minuman berkafein sekiranya anda mahukan masa tidur yang lebih baik.

Kafein bukan terdapat di dalam air kopi semata-mata, air berkarbonat serta coklat turut mengandungi kafein.

Oleh itu, hindari daripada pengambilan makanan dan minuman ini terutamanya pada waktu malam.

Letak
phone
 dan
laptop
 jauh dari katil!

Penggunaan peranti seperti
phone
 dan
laptop
 sebelum tidur boleh mengganggu fokus anda untuk beristirehat.

Cuba elakkan menggunakan telefon pada waktu anda hendak tidur seperti
bermain media sosial
 atau
game
 kerana ini akan melengahkan lagi masa tidur anda.

Sebaiknya-baiknya, apabila hampir nak dekat masa tidur,
silent

phone
 dan letakkan di tempat yang susah untuk anda capai.

Lakukan aktiviti yang boleh membuatkan anda relaks

Lakukan
aktiviti yang anda gemari sebelum tidur seperti mendengar muzik
, membaca buku, melakukan yoga atau apa sahaja.

Anda pasti akan berasa lebih baik dan tenang untuk tidur kerana badan sudah bersedia untuk berehat.

Tetapkan dan ikut jadual tidur

Jika anda ingin bangun awal dengan mudah, cuba
train
diri anda untuk tidur dan bangun pada masa yang sama untuk suatu tempoh masa.

Elakkan diri daripada melakukan perkara yang boleh mengganggu corak tidur anda seperti tidur pada waktu petang.

Persekitaran yang kondusif dan selesa rangsang mood tidur

Pastikan bilik tidur anda mampu menjadi tempat rehat yang selesa
. Bilik yang berselerak ataupun berbau semestinya akan kacau
mood
anda untuk tidur.

Anda boleh memasang lilin wangi dengan memilih bau-bauan kegemaran anda untuk mengharumkan bilik dan menaikkan
mood
 tidur anda.

Mudahnya jika nak kurus

Kajian yang dinyatakan menunjukkan betapa pentingnya tidur terutamanya dalam penjagaan berat badan.

Buat mereka yang sedang struggle
untuk turun berat badan selama ini, sekarang anda sudah tahu tip untuk kurus dengan mudah sekali!

Selain memastikan diri anda mendapat tidur yang mencukupi dan berkualiti, pastikan juga anda pantau pengambilan makanan serta tidak lupa untuk bersenam.

Kini anda telah mengetahui tip untuk kurus melalui tidur berkualiti.


Bagaimanakah Mengajar Anak Mengawal Kemarahan?

Kanak-kanak adalah umpama kertas putih yang suci dan bersih. Ini menyebabkan mereka akan lebih mudah terpengaruh dengan konflik dalaman dan luaran yang seringkali dihadapi manusia, dan salah satu daripadanya adalah isu emosi terutamanya kemarahan. Walaupun sebagai individu dewasa kemarahan memang agak sukar untuk dikawal, namun, bagaimana pula dengan anak anda? Ikuti artikel ini untuk mengetahui cara untuk mengajar anak mengawal kemarahan.

Tunjukkan contoh yang baik

Kanak-kanak sememangnya akan menjadikan ibu bapa mereka sebagai idola yang wajar dicontohi. Tanpa bimbingan daripada ibu bapa, kanak-kanak tidak akan mampu membesar dengan baik. Oleh itu, anda sebagai ibu bapa perlu menjadi contoh yang baik. Tunjukkan kepada mereka
bagaimana untuk mengawal kemarahan
. Namun untuk tujuan itu, anda sendiri perlu tahu cara untuk mengawalnya terlebih dahulu.

Sebagai contoh, jika suami anda terlupa akan tarikh ulang tahun anda, adalah lebih baik untuk anda mengawal kemarahan anda untuk mengelakkan anak anda melihat keadaan itu. Sebaliknya, anda boleh gunakan cara “silence-treatment’’ dan berterus terang kepada anak anda tentang perkara itu. Hasilnya, anak anda akan belajar cara ini sekali gus menjadikannya insan yang lebih penyabar.

Tangani dengan tenang

Bayangkan, anak anda sedang mengamuk kerana mereka mahukan masa bermain yang lebih lama. Apa yang boleh dilakukan? Ya, ia mungkin agak sukar untuk mengawal kemarahan anda. Namun begitu, anda perlu bijak mengawalnya serta menangani perasaan anak anda dengan tenang. Ia mungkin memerlukan masa yang agak lama untuk melatih diri anda untuk melakukannya.

Setiap kali anak anda meninggikan suara atau menengking anda, sudah pasti kesabaran anda akan teruji, bukan? Namun anda masih perlu bersabar dan jangan sesekali membalas kembali perbuatan mereka. Ini kerana ia hanya akan mengakibatkan anak anda berasa takut dan perasaan ini akan menghantui mereka ketika mereka membesar. Dalam erti kata yang lain, ibu bapa perlu ajar anak untuk hormat pada mereka dan bukannya takut.

Jadi, salah satu cara yang paling sesuai untuk mengajar anak mengawal kemarahan adalah bercakap dengannya apabila mereka dalam keadaan yang tenang sahaja. Beritahu mereka tentangnya dan jauhkan diri buat sementara waktu. Ini akan membuat mereka tahu bahawa anda adalah serius tentangnya. Paling penting, ini juga akan mengajar anak untuk berkompromi dengan anda.

Adakah mengajar anak mengawal kemarahan akan memberi kesan kepada keperibadian mereka?

Ya, ia akan memberi kesan yang positif terhadap keperibadian mereka. Walaupun bukan serta-merta, ia dapat dilihat ketika mereka dewasa kelak. Jika ia berkesan, anda sebagai ibu bapa boleh dianggap sebagai berjaya mendidik mereka menjadi insan yang lebih positif.

Konklusinya, anda bukan sahaja perlu mengajar mereka mengenai kesabaran, anda juga perlu mendidik diri anda sendiri untuk menjadi contoh yang terbaik buat mereka. Paling penting, sentiasa ingat strategi untuk mengawal kemarahan yang paling berkesan iaitu mengawal pernafasan anda. Setiap kali kemarahan menghampiri diri anda, tarik nafas sedalam mungkin, kemudian hembuskannya selepas kiraan 10.

Hello Health Group
 tidak menyediakan nasihat perubatan, diagnosis, atau rawatan.

Baca juga;

Marah Pada Anak? Ini Apa yang Anda Perlu Lakukan

Bagaimana Untuk Mengawal Kemarahan

Tip Mengawal Kemarahan


Bagaimana untuk Menguruskan Kecederaan Mata

Mata adalah salah satu bahagian yang terdedah kepada kecederaan. Malah, perkara yang mudah juga boleh menjejaskan mata. Sebagai contoh, kotoran kecil masuk ke dalam mata anda, syampu masuk dalam mata atau sesuatu yang tidak sengaja merebak ke mata anda. Ini adalah masalah yang biasanya anda hadapi di rumah atau di tempat kerja atau semasa bermain sukan, jadi anda mesti tahu bagaimana untuk mengatasi kecederaan mata anda.

Apakah kecederaan mata?

Kesemua sakit yang berkaitan dengan kawasan mata dipanggil kecederaan mata. Terdapat banyak punca kecederaan mata, antaranya:

Bengkak di sekeliling mata

Ini berlaku apabila anda bermain sukan di setiap peringkat seperti
sukan berisiko tinggi; tinju atau seni mempertahankan diri, dsb, s
ukan yang berisiko rendah seperti bola sepak, besbol, skuash, dan lain-lain serta
sukan berisiko rendah seperti berenang, gimnastik, senam aerobik,  dan lain-lain.

Mencakar mata anda

Keadaan ini sering berlaku pada kanak-kanak. Kanak-kanak sangat aktif jadi kadangkala kita tidak dapat mengawal mereka.

Mata anda pedih disebabkan bahan kimia

Biasanya, anda mengalami masalah sabun atau syampu atau produk pembersihan rumah yang lain masuk ke dalam mata. Pastikan mata anda diperiksa untuk mengetahui tahap bahayanya.

Cedera disebabkan radiasi

Jika anda tidak memakai cermin mata hitam untuk mengelakkan cahaya UV, mata anda boleh terbakar oleh cahaya matahari yang terang. Semasa bekerja, terutamanya sebagai tukang kimpal, pekerja mesti menggunakan jenis cermin khas untuk melindungi mata mereka daripada cahaya intensiti tinggi peralatan kimpalan. Lain-lain jenis cahaya yang boleh mencederakan mata anda adalah bilik penyamakan atau lampu ultra-lembayung.

Pengaruh luar

Kayu kecil atau kersik logam yang masuk ke dalam mata boleh membuat mata anda cedera.

Apakah yang boleh anda lakukan?

Kecederaan mata biasanya tidak memerlukan ubat kerana ia akan hilang dalam 24 jam. Namun, sekiranya anda berasa tidak tahan, anda boleh menggunakan paracetamol atau ibuprofen untuk meredakan mata anda.

Jika anda menggunakan kanta lekap secara berkala, berhati-hati dan jangan sentuh atau gosok mata anda. Namun, anda tidak boleh menggunakan kanta lekap apabila mata anda cedera untuk mengelakkan kerosakan selanjutnya.

Dengan kecederaan kimia, anda perlu membilas secepat mungkin. Jika anda masih berasa tidak selesa selepas berjam-jam, anda perlu berjumpa doktor atau jururawat anda untuk mendapatkan nasihat.

Sekiranya masih terdapat objek asing yang tidak boleh keluar pada mata anda, jangan cuba untuk membuangnya sendiri. Ia boleh menyebabkan kecederaan lain. Anda harus mendapatkan bantuan daripada pakar.

Dalam keadaan kecederaan mata yang lebih serius, anda mesti berjumpa pakar mata untuk memeriksa semula mata anda. Pertama, doktor akan bertanya bagaimana kecederaan itu berlaku untuk memeriksa keterukannya. Kemudian, doktor boleh menetapkan salap antibiotik atau titisan mata untuk mencegah jangkitan. Walaupun jangkitan jarang berlaku, ia boleh menjadi sangat berbahaya.

Kecederaan mata tidak serius jika anda tahu cara mencegah dan merawat dengan sewajarnya.


10 Tips Menjadi Aktif

Kebanyakan orang tahu kepentingan kekal aktif secara fizikal. Sekali sekala kita semua akan membuat resolusi untuk fizikal yang ideal. Walau bagaimanapun, menjadi aktif lebih senang diperkatakan daripada melakukannya. Dengan gaya hidup moden, semua orang sibuk, yang membuatkan kesukaran untuk melakukan senaman ke dalam rutin yang sudah padat. Berikut adalah 10 tips untuk membantu anda mengharungi halangan untuk menjadi seorang dewasa yang aktif.

1. Lakukan apa yang anda suka.

Sama ada berjalan, berbasikal atau berenang, tetapkan terhadap apa yang benar-benar menghiburkan anda. Ia akan memberikan anda lebih motivasi untuk menjadi sihat.

2. Faktor dalam gaya hidup.

Anda perlu memilih sesuatu yang sesuai dengan pendapatan, kebolehan fizikal dan masa yang ada.

3. Cari peluang tempatan.

Semak sama ada kawasan kejiranan anda mempunyai apa-apa pusat sukan, kelab, taman atau kelas yang boleh anda sertai.

4. Cari teman.

Bersenam bersama teman membuatkan anda lebih sukar membuat alasan atau berputus asa. Ini juga merupakan peluang untuk anda menambah rakan baru.

5. Jangan biarkan cuaca buruk menghalang anda.

Rancang apa yang anda akan lakukan pada hari hujan. Selain berjoging di luar, anda boleh ke gimnasium untuk melakukan aktiviti dalaman.

6. Membeli beberapa peralatan.

Sebuah basikal atau tali melompat boleh menjadi idea yang baik kerana ia membolehkan anda untuk bersenam  bila-bila masa yang anda mahu.

7. Bersenang-senang.

Menjadi aktif tidak bermakna anda perlu berpegang kepada senaman sepanjang masa. Kadang-kadang cuba menari atau bermain bola sepak jika anda suka.

8. Kekal aktif di rumah sendiri.

Kerja rumah dan berkebun juga boleh membakar kalori. Selepas makan, jauhkan alat kawalan TV dan berjalan dengan anjing anda di sekitar kejiranan.

9. Gerakkan badan anda sebanyak mungkin.

Jika anda perlu pergi ke suatu tempat yang tidak terlalu jauh dari rumah anda, berjalan kaki daripada memandu. Abaikan lif, gunakan tangga seberapa banyak yang anda mungkin boleh.

10. Bawa keluarga bersama anda.

Mengapa tidak kekal aktif dan pada masa sama menghabiskan masa berkualiti dengan yang tersayang? Ia boleh menjadi mudah seperti membawa anjing keluar berjalan bersama atau pergi mendaki, selagi ia menyeronokkan anda dan ahli keluarga.

Mudah-mudahan, 10 tips di atas boleh membantu anda mendapat motivasi yang cukup untuk memulakan pelan senaman anda sendiri. Secara umum, kekal aktif secara fizikal tidak semestinya perlu melibatkan gimnasium mewah atau latihan sengit. Perkara yang penting adalah menjaga tubuh anda bergerak supaya ia membakar lebih banyak tenaga.


Komunikasi Positif Galak Kanak-kanak Untuk Makan Sihat

Komunikasi positif dengan kanak-kanak berkenaan manfaat makanan yang boleh dikaitkan dengan mereka, boleh membuatkan mereka untuk makan dengan lebih sihat.

Ini berdasarkan penyelidikan yang dilaksanakan oleh para saintis dari
Washington State University
 dan
Florida State University
 yang diterbitkan dalam
Journal of Nutrition Education and Behavior
.

Komunikasi positif menggalakkan pemakanan kanak-kanak yang lebih sihat

Para penyelidik mendapati kenyataan yang menggalakkan seperti ‘makan sayur jika anda ingin membesar dengan lebih cepat dan berlari dengan lebih pantas’ adalah lebih berkesan untuk menggalakkan kanak-kanak untuk membuat pilihan makanan yang sihat berbanding daripada menunjukkan makanan secara berulang tanpa sebarang komunikasi atau perbualan.

Malah, kanak-kanak makan dua kali lebih banyak makanan yang sihat apabila mereka diberitahu bagaimana ia akan memberi manfaat kepada mereka dari segi yang mereka faham berbanding ketika mereka diberikan makanan tanpa maklumat kontekstual.

Menurut Jane Lanigan, profesor madya di Jabatan Pembangunan Manusia,
Washington State University
, setiap kanak-kanak mahu menjadi lebih besar, lebih cepat, dan dapat melompat lebih tinggi. Dengan menggunakan contoh-contoh jenis ini, menjadikan makanan lebih menarik untuk dimakan.

Penyelidikan terdahulu menunjukkan bahawa menawarkan makanan berulang kali meningkatkan kemungkinan kanak-kanak akan mencuba sesuatu yang baharu. Tetapi penyelidikan tersebut tidak melihat kepada konteks penawaran tersebut.

Dalam penyelidikan mereka, Lanigan dan rakan penyelidiknya ingin melihat sama ada frasa pemakanan yang berpusatkan kanak-kanak (CCNPs), iaitu kenyataan penggalakkan
(affirmative)
 yang menyampaikan manfaat makanan sihat, boleh mempengaruhi kanak-kanak untuk membuat pilihan makanan yang lebih sihat. Frasa memberi tumpuan kepada matlamat kanak-kanak dan berdasarkan maklumat pemakanan yang tepat.

Kesan komunikasi terhadap pengambilan makanan sihat kanak-kanak

Para penyelidik mendapati bahawa dalam tempoh sebulan kemudian, kanak-kanak makan dua kali lebih banyak makanan CCNP mereka dengan pendedahan berulang berbanding dengan makanan tanpa kata-kata positif. Menurut Lanigan, apabila para penyelidik menunjukkan lentil kepada kanak-kanak, para penyelidik akan mengatakan “Ini akan membantu anda membesar dan berlari lebih cepat.’

Dari masa ke masa, penyelidikan Lanigan dan rakan penyelidikannya menunjukkan bahawa penggunaan CCNP mungkin meningkatkan pengambilan jumlah makanan yang sihat yang dimakan oleh kanak-kanak.

Baca juga:

Pemakanan Sihat Untuk Kesihatan Mental

Alternatif Makanan Sihat Ketika Alami Tekanan

Pemakanan Sihat, Bantu Atasi Tekanan


Saya Patut Melakukan Aktiviti Fizikal Sebelum Atau Selepas Berbuka Puasa?

Di bulan Ramadan, ramai orang mengurangkan aktiviti fizikal seperti tidak melakukan senaman sewaktu berpuasa kerana senaman boleh membuat kita menjadi haus akibat kehilangan cecair, yang mengakibatkan ibadah puasa terganggu. Sebenarnya aktiviti fizikal sewaktu berpuasa memberikan kesan yang penting bagi kesihatan tubuh. Sebuah kajian yang dilakukan oleh penyelidik Tunisia dari Universiti Sfax dan CHU Habib Bourguiba menunjukkan bahawa aktiviti fizikal memberi kesan kesihatan yang baik terhadap badan semasa aktiviti puasa. Hal ini terlihat dari parameter komposisi tubuh, hematologi, dan biokimia pada subjek yang melakukan aktiviti senaman mengalami perubahan yang lebih baik iaitu penurunan berat badan, peratusan lemak badan berkurang, serta meningkatkan daya tahan badan.

Dengan kesan positif yang diberikan, senaman secara rutin sepanjang bulan Ramadan adalah baik bagi kesihatan. Namun, agar sukan tidak mengganggu ibadah puasa kita, beberapa perkara ini perlu dipertimbangkan sebelum kita melakukan senaman.

Bilakah masa yang sesuai untuk bersenam ketika berpuasa?

Menentukan sama ada senaman sebaiknya dilakukan sebelum atau sesudah berbuka bergantung kepada tujuan senaman itu sendiri. Misalnya, adakah tujuan senaman anda untuk mengekalkan kecergasan, atau meningkatkan dan mengekalkan jisim otot? Selain itu, perlu diperhatikan juga intensiti latihan yang dilakukan, serta keadaan badan pada saat latihan, seperti yang disebut oleh detikHealth:

Untuk mengekalkan kecergasan dan kesihatan tubuh

Jika tujuan senaman anda adalah untuk mengekalkan kecergasan dan kesihatan badan, sukan sebaiknya dilakukan pada waktu pagi selepas sahur. Hal ini kerana di waktu pagi, suhu udara masih dalam keadaan segar dan tidak akan menimbulkan rasa haus yang berlebihan ketika melakukan aktiviti senaman. Komposisi senaman yang dianjurkan adalah 70 peratus kardio dan 30 peratus angkat berat.

Untuk mengekalkan kekuatan otot

Jika tujuannya adalah untuk mengekalkan kekuatan otot, sebaiknya dilakukan pada waktu petang sekitar 1.5 jam hingga 2 jam sebelum berbuka puasa. Jika rasa letih dan haus selepas melakukan senaman, anda tidak perlu bimbang kerana ia dilakukan hampir dengan waktu berbuka puasa dan apabila terjadi kekeringan, air yang hilang boleh digantikan kembali pada waktu berbuka. Komposisi sukan yang dianjurkan adalah 50 peratus kardio dan 50 peratus angkat berat.

Untuk meningkatkan kekuatan dan jisim otot

Jika anda ingin meningkatkan kekuatan dan kemampuan otot, tingkatan senaman yang dilakukan adalah lebih tinggi daripada senaman lain. Oleh sebab itu, sebaiknya sukan dilakukan selepas berbuka puasa kerana senaman ini adalah cukup berat. Letih dan haus semasa menjalankan sukan tersebut tidak akan menjadi masalah kerana orang tersebut masih boleh langsung minum seperti waktu latihan biasa. Komposisi senaman yang dianjurkan adalah 30 peratus kardio dan 70 peratus angkat berat.

Hal-hal yang perlu diperhatikan sebelum melakukan sukan di bulan Ramadan

Sukan boleh dilakukan dalam tempoh antara 30 minit hingga maksimum 60 minit dengan memerhatikan hal-hal berikut:

Lakukan latihan kardiovaskular ringan seperti berjalan atau berbasikal. Hal ini dapat membakar kalori dan meningkatkan stamina, meningkatkan fleksibiliti dan detoksifikasi, dan perenggangan otot-otot yang bekerja. Atau lakukan aktiviti latihan otot sederhana seperti latihan otot,
push-up,
 dan
sit up.

Minum banyak air sebelum bersenam. Minuman air seperti air kelapa dapat meningkatkan elektrolit dalam tubuh, yang dapat membantu fungsi jantung, saraf, dan otot.

Jangan lakukan senaman intensiti tinggi yang berlebihan seperti berlari,
stepper,
 atau mengangkat berat kerana ia boleh menyebabkan kecederaan sendi atau otot serta menyebabkan komplikasi seperti tekanan darah rendah, hipoglisemia, dan pening.

Jangan meneruskan senaman jika anda merasa letih, pening, atau sakit walaupun anda sudah menurunkan intensiti latihan.

Elakkan makanan yang digoreng dengan minyak berlebihan ataupun makanan berlemak jika inginkan senaman yang berhasil.

Setiap orang mempunyai sejarah kesihatan yang berbeza-beza. Jika anda sedang dalam rawatan perubatan doktor atau mempunyai penyakit kronik, sebaiknya rujuk dahulu aktiviti fizikal dengan doktor anda sebelum memulakan senaman semasa berpuasa.


Malnutrasi


Ubat Anti-Demensia, Meredakan Simptom Tingkah Laku dan Psikologi Dalam Demensia

Simptom tingkah laku dan psikologi dalam demensia adalah sangat lazim dan kebiasannya berkembang apabila penyakit itu berlanjutan. Terdapat peningkatan bukti bahawa bagi sesetengah orang, ubat anti-demensia boleh menjadi rawatan berkesan untuk simptom tingkah laki dan psikologi demensia.

Orang yang menghidap demensia boleh mengalami simptom tingkah laki dan psikologi termasuk kegelisahan, keganasan, khayalan, hulusinasi, apati (sikap tidak mempunyai perasaan belas kasihan atau tidak ambil peduli) dan gangguan tidur. Fakta ini berdasarkan pelbagai jenis ubat yang boleh digunakan untuk merawat simptom ini jika rawatan tanpa ubat tidak berfungsi. Ia menerangkan bila dan bagaimana ia perlu ditetapkan dan apa kesan sampingannya.

Bilakah ubat anti-demensia digunakan untuk merawat simptom tingkah laku dan psikologi dalam demensia?

Memantine
menjadi kelebihan bagi rawatan yang selamat dengan manfaat lain untuk kehidupan harian dan ingatan. Kajian lanjut masih diperlukan untuk mengesahkan keberkesanan
memantine
 dalam merawat simptom tingkah laku dan psikologi, tetapi bukti menunjukkan ia lebih berkesan daripada menggunakan antidepresan atau anticonvulsant.

Ubat anti-demensia lain seperti
donepezil, rivastigmine,
 dan
 galantamine
dikenali sebagai perencat cholinesterase. Ia boleh mengurangkan keterukan sesetengah simptom tingkah laku dan psikologi dalam demensia dan membantu melambatkannya. Perencat cholinesterase sangat berkesan dalam demensia dan demensia badan Lewy yang berkaitan dengan penyakit Parkinson dalam merawat simptom agitasi, apati dan psikotik.

Menurut garis panduan NICE, orang dengan demensia badan Lewy perlu ditawarkan rawatan perencat cholinesterase sahaja jika simptom tingkah laku dan psikologinya yang menyebabkan tekanan yang melampau. Mereka yang mempunyai penyakit Alzheimer juga boleh ditawarkan rawatan perencat cholinesterase untuk tekanan simptom tingkah laku dan psikologi. Walau bagaimanapun, rawatan ini diberikan jika pendekatan tanda ubat atau ubat antipsikotik telah dicuba dan ianya tidak berkesan, atau mereka yang belum mencubanya tetapi menganggap ia tidak sesuai.

Bagi mereka yang mengalami demensia disebebkan penyakit vaskular dan bukannya daripada gabungan (demensia yang disebabkan oleh kedua-dua penyakit vaskular dan Alzheimer) tidak boleh dipreskripsi perencat cholinesterase untuk simptom tingkah laku atau psikologi.

Ubat-ubatan lain untuk merawat simptom demensia

Sebelum ubat-ubatan dipertimbangkan, mana-mana individu yang mempunyai demensia yang mengalami simptom tingkah laku dan psikologi perlu diberi penilaian oleh doktor mereka pada peringkat awal. Penilaian ini sepatutnya menentukan apa-apa faktor asas yang mungkin mencetuskan atau memburukkan simptom seseorang.

Ubat antipsikotik (juga dikenali sebagai
neuroleptics
 atau
 major tranquillisers
) untuk merawat simptom agitasi, agresif dan psikotik.

Antidepresan dan anticonvulsants untuk simptom kemurungan dan kegelisahan.

Hypnotics (ubat untuk mengelakkan gangguan tidur).

Adalah penting untuk memastikan bahawa orang yang mengalami demensia sihat secara fizikal, selesa dan dijaga dengan baik. Mereka juga harus dibantu untuk menjalani kehidupan aktif, dengan aktiviti harian yang menarik dan merangsang. Dengan cara ini, sering kali mungkin untuk mengelakkan penggunaan ubat sama sekali.


Adakah Perbuatan Mengusik dan Membuli itu Berbeza?

Mengusik dan membuli adalah perbuatan yang menjadikan individu lain sebagai mangsa dengan bergurau, berjenaka atau lebih teruk lagi menghina, mencaci dan mengutuk karakteristik mereka. Kadangkala, mengusik dan membuli juga boleh melibatkan fizikal. Namun begitu, terdapat perbezaan di antara mengusik dengan membuli.

Perbezaan mengusik dan membuli

Mengusik dikaitkan dengan perbuatan bergurau dan berjenaka. Perbuatan mengusik kebiasaannya tidak akan menyentuh isu agama, bangsa, fizikal atau pelbagai karakteristik individu lain. Membuli pula bukan lagi perbuatan bergurau dan berjenaka sebaliknya perbuatan membuli ini dilakukan memang untuk mendatangkan kesan yang mendalam kepada mangsa buli. Perbuatan membuli sememangnya menyentuh isu agama, bangsa, fizikal dan pelbagai karakteristik individu lain.

Mengusik akan jadi positif sekiranya:

Ia berlaku di antara dua individu yang sudah mempunyai hubungan yang sangat rapat

Usikan mempunyai nada yang gembira dan diselangi dengan senyum atau ketawa.

Individu yang diusik tidak berasa terganggu.

Bolehkah mengusik beransur menjadi membuli?

Perbuatan anak anda bercanda bersama kawan-kawannya boleh merapatkan hubungan, namun ia juga boleh menjadi punca keretakannya. Mengusik boleh beransur menjadi membuli sekiranya ada di antara teman mereka yang diusik mula berasa terganggu dengan usikan tersebut.

Mengusik akan beransur menjadi membuli apabila:

Bahan usikan mula berubah daripada yang menyenangkan hati kepada yang menyakitkan hati.

Mula terdapat ketidakseimbangan kuasa: kanak-kanak yang mengusik berkuasa terhadap mereka yang diusik.

Usikan tersebut berlaku secara berulang-ulang.

Kanak-kanak yang diusik terasa hati dan bersedih dengan usikan tersebut. Anda perlu tahu bahawa ada kanak-kanak terutamanya kanak-kanak lelaki tidak gemar untuk menunjukkan perasaan mereka.

Apa yang boleh dilakukan oleh ibu bapa?

1. Pastikan anak anda faham bahawa perbuatan mengusik membuli adalah perbuatan yang tidak wajar untuk dilakukan

Berbincanglah dengan kanak-kanak yang selalu mengusik dan dapatkan puncanya. Gunakan informasi yang anda dapat untuk berbincang dengan mereka tentang cara yang betul bercanda dengan kawan. Kanak-kanak ini mungkin cenderung menggunakan kuasa untuk menyakiti individu lain sepertimana mereka mungkin alami di rumah. Dalam kes ini, ia amat penting untuk berbincang berkenaan kelakuan mereka yang tidak boleh diterima di dalam kalangan kawan-kawan anak anda dan perlu diubah dengan segera.

Berbincanglah dengan kanak-kanak yang selalu diusik dan selami perasaan mereka. Biarkan mereka tahu bahawa mereka juga layak untuk dihormati. Jika kanak-kanak ini sudah hilang keyakinan diri, berbincanglah dengan mereka dan praktiskan cara untuk mereka menghadapi pengusik dan meminta mereka untuk berhenti melakukannya. Pastikan mereka tahu bahawa anda selalu ada untuk membantu mereka sekiranya usikan ini masih berlaku.

2. Mempercayai naluri anda

Jika anda berasa bahawa usikan itu berbaur negatif terhadap sesiapa sahaja yang terlebat, maka segera lakukan penyiasatan. Kebanyakan sekolah mempunyai polisi yang jelas untuk dilakukan apabila berdepan isu-isu seperti ini. Komunikasi yang baik di antara anda dan cikgu di sekolah akan menjadi antara cara paling efektif untuk menghentikan perbuatan mengusik dan membuli di sekolah.

3. Memperbaiki kelakuan anda

Jika anda sebagai ibu bapa sendiri mahu mengusik anak anda, pastikan impak usikan tersebut adalah positif.

Ingat bahawa anak anda yang masih belum memahami usikan dan mungkin akan terasa hati dengan usikan anda.

Guna pengalaman yang anda ada dalam menghadapi usikan dan ajarkan ia kepada anak anda.

Hello Health Group
 tidak menyediakan nasihat perubatan, diagnosis, atau rawatan.


Adakah Anak Anda terlalu Riang?

Anak anda mungkin kelihatan terlalu bertenaga. Mereka bermain sepanjang hari dan apabila anda menyuruh mereka berhenti, mereka mula buat perangai dengan membaling barang permainan dan menangis. Anda melihatnya sebagai normal kerana anda beranggapan bahawa setiap kanak-kanak adalah bertenaga. Meskipun begitu, pernahkah anda terfikir bahawa anak anda terlalu bertenaga dan mungkin mempunyai
Attention Deficit Hyperactivity Disorder (ADHD)
?

Apakah itu
Attention Deficit Hyperactivity Disorder (ADHD)
?

Ia merupakan keadaan kesihatan yang biasa dikesan pada kanak-kanak dan remaja. Menurut kajian yang baru dijalankan, ADHD selalunya terjadi kepada kanak-kanak berumur tujuh tahun dan ia mempunyai kecenderungan kepada kanak-kanak lelaki berbanding perempuan. Anak anda mungkin didiagnos dengan ADHD sekiranya mereka mempunyai tiga kriteria di bawah ini:

Tidak boleh memberi tumpuan.
Anak anda mungkin mempunyai masalah memberi tumpuan yang penuh kepada sesuatu. Mereka mudah untuk beralih perhatian dengan pandangan dan bunyi yang tidak berkaitan. Apabila anda memberikan mereka tugasan, mereka menjadi bosan dan kerap melakukan kesilapan. Mereka juga cenderung untuk berubah daripada satu tugas ke tugasan lain, tanpa menyiapkan tugasan yang asal

Terlalu aktif.
Ini merupakan tanda yang paling ketara kepada ADHD. Anak anda akan berasa sukar untuk duduk diam pada mulanya. Sebaliknya, mereka akan mula bergerak, menyentuh barang sekeliling, bermain dengan apa sahaja dan bercakap tidak berhenti-henti. Anda akan berasa bahawa mereka mempunyai tenaga yang banyak dan tidak akan letih

Impulsiviti.
Tanda ini bermaksud anak anda bertindak tanpa berfikir. Sebagai contohnya, sekiranya anda bertanyakan soalan kepada mereka, mereka tidak akan berfikir panjang atau tunggu sehingga sampai giliran mereka, dan mereka akan menjawab soalan sebelum soalan tersebut habis ditanya. Ini adalah kerana mereka sukar untuk duduk diam atau senyap

Bagaimanakah ADHD menjejaskan kehidupan anak anda?

ADHD ialah kecelaruan tingkah laku yang boleh mengakibatkan kesan negatif terhadap seluruh aspek kehidupan kanak-kanak, seperti pencapaian akademik, kehidupan sosial, dan kesihatan fizikal dan psikologikal. Selain itu, semasa mereka membesar, mereka akan mempunyai masalah dengan situasi yang baru. Ini adalah kerana kanak-kanak ADHD tidak mempunyai kemahiran sosial, mereka mudah marah atau terlalu gembira. Ini akan membawa kepada kebimbangan.

Adakah terdapat sebarang penyembuhan?

Masa kini, masih tiada cara untuk menghilangkan ADHD sepenuhnya. Tetapi menurut perspektif kesihatan, ADHD lebih baik dirawat dengan menggunakan kombinasi ubat-ubatan dan terapi tingkah laku. Di antara ubat yang doktor anak anda mungkin berikan adalah stimulan untuk membantu meningkatkan daya tumpuan anak anda dan mengurangkan tahap impulsiviti. Manakala, terapi tingkah laku bergantung kepada usaha ibu bapa.  Ia mengambil masa untuk membina kemahiran sosial kanak-kanak. Bersabarlah dan bertimbang rasa apabila mengajar anak anda. Ini akan membantu mereka mempelajari kemahiran sosial dan kawalan kendiri dengan lebih baik. Ia mungkin sukar buat kali pertama, tetapi setiap usaha yang gigih akan memberikan keputusan yang menggembirakan, bukan?